type: legislation

jurisdiction: EU

text:
 |
 52011PC0844
 Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την καθιέρωση ενός χρηματοδοτικού μέσου για την προάσπιση της δημοκρατίας και των δικαιωμάτων του ανθρώπου παγκοσμίως /* COM/2011/0844 τελικό - 2011/0412 (COD) */
 ΑΙΤΙΟΛΟΓΙΚΗ ΕΚΘΕΣΗ
 1. ΠΛΑΙΣΙΟ ΤΗΣ ΠΡΟΤΑΣΗΣ
 Η Ευρωπαϊκή Ένωση βασίζεται στις αξίες του
 σεβασμού της ανθρώπινης αξιοπρέπειας, της ελευθερίας, της δημοκρατίας, της
 ισότητας, του κράτους δικαίου, καθώς και του σεβασμού των ανθρώπινων
 δικαιωμάτων (άρθρο 2 της Συνθήκης για την Ευρωπαϊκή Ένωση). Επιπλέον, όπως
 επίσης ορίζεται στη Συνθήκη, η δράση της Ένωσης στη διεθνή σκηνή «έχει ως
 γνώμονα και σχεδιάζεται με στόχο να προωθεί στο ευρύτερο παγκόσμιο πλαίσιο τις
 αρχές που έχουν εμπνεύσει τη δημιουργία, την ανάπτυξη και τη διεύρυνσή της: τη
 δημοκρατία, το κράτος δικαίου, την οικουμενικότητα και το αδιαίρετο των
 ανθρωπίνων δικαιωμάτων και των θεμελιωδών ελευθεριών, τον σεβασμό της
 ανθρώπινης αξιοπρέπειας, τις αρχές της ισότητας και της αλληλεγγύης και τον
 σεβασμό των αρχών του Καταστατικού Χάρτη των Ηνωμένων Εθνών και του διεθνούς
 δικαίου».
 (Άρθρο 21).
 Για τον λόγο αυτό, η προαγωγή της δημοκρατίας
 και των δικαιωμάτων του ανθρώπου αποτελεί πρωταρχικό στοιχείο της εξωτερικής
 δράσης της ΕΕ. Για την προώθηση της δημοκρατίας και των δικαιωμάτων του
 ανθρώπου παγκοσμίως, η ΕΕ χρησιμοποιεί ένα ευρύ φάσμα μέτρων, από τον πολιτικό
 διάλογο και τα διπλωματικά διαβήματα έως τη χρηματοδοτική και τεχνική
 συνεργασία και βοήθεια.
 Ο κανονισμός για την καθιέρωση ενός ευρωπαϊκού
 μέσου για την προαγωγή της δημοκρατίας και των δικαιωμάτων του ανθρώπου
 παγκοσμίως (ΕΜΔΔΑ)[1]
 συνιστά ακρογωνιαίο λίθο αυτής της πολιτικής στρατηγικής και αποτελεί μοναδική
 και ορατή έκφραση της ισχυρής δέσμευσης της ΕΕ όσον αφορά τη δημοκρατία και τα
 δικαιώματα του ανθρώπου. Το Μέσο έχει δώσει γνήσια αποτελέσματα και πολυάριθμες
 επιτυχίες με την παροχή στήριξης σε οργανώσεις της κοινωνίας των πολιτών και
 των δικαιωμάτων του ανθρώπου παγκοσμίως καθώς και με την παρακολούθηση των
 εκλογών. Χάρη στην ανεξαρτησία του από τη συναίνεση των κυβερνήσεων και στην
 ευελιξία του, το ΕΜΔΔΑ αποτελεί σημαντική προστιθεμένη αξία στα μέσα πολιτικής
 της ΕΕ.
 Οι γενικοί στόχοι και το πεδίο εφαρμογής του
 ΕΜΔΔΑ που είναι να συμβάλλει στην ανάπτυξη και εδραίωση των δικαιωμάτων του
 ανθρώπου, των θεμελιωδών ελευθεριών, της δημοκρατίας και του κράτους δικαίου
 παγκοσμίως πρέπει να διατηρηθούν στον παρόντα κανονισμό.
 Ο κανονισμός βασίζεται στη στενή σχέση μεταξύ δημοκρατίας
 και δικαιωμάτων του ανθρώπου. Κατά τα τελευταία έτη, η ατζέντα της ΕΕ σχετικά
 με τη στήριξη της δημοκρατίας εξελίσσεται συνεχώς και αναπτύσσεται προς την
 κατεύθυνση μιας ολοκληρωμένης προσέγγισης. Συγκεκριμένα, τον Νοέμβριο του 2009,
 τα συμπεράσματα του Συμβουλίου[2]
 σχετικά με την υποστήριξη της δημοκρατίας στις εξωτερικές σχέσεις της ΕΕ
 συνιστούν τον πρώτο στρατηγικό, συγκεκριμένο προσανατολισμό για μια ευρύτερη
 και συνεκτικότερη πολιτική στήριξης της δημοκρατίας στο πλαίσιο των εξωτερικών
 σχέσεων της ΕΕ. Τον Δεκέμβριο του 2010, η Επιτροπή υπέβαλε μια πρώτη έκθεση
 σχετικά με τη συνέχεια που δόθηκε στα συμπεράσματα, νέα συμπεράσματα[3] εγκρίθηκαν και καθορίστηκαν
 δέκα πιλοτικές χώρες στις οποίες πρόκειται να εφαρμοστεί το πρόγραμμα δράσης
 και να ληφθούν άμεσα μέτρα.
 Για τον λόγο αυτό,
 κρίθηκε ότι έχει πρωταρχική σημασία το μελλοντικό ΕΜΔΔΑ να διατηρήσει ένα ευρύ
 πεδίο εφαρμογής που να περιέχει το υπάρχον ευρύ φάσμα των δραστηριοτήτων
 προάσπισης των δικαιωμάτων, τις κύριες επιχειρήσεις στήριξης και επιτόπιας
 δράσης, συμπεριλαμβανομένης της παρακολούθησης των εκλογών, της στήριξης όλων
 των θεμελιωδών δικαιωμάτων που είναι εγγενή στη δημοκρατία, καθώς και όλων των
 άλλων δικαιωμάτων του ανθρώπου και των θεμελιωδών ελευθεριών. Αυτό αποτελεί
 εγγύηση για ορθολογική πολιτική, ολοκληρωμένη προσέγγιση, συγκροτημένες δράσεις
 και οικονομίες κλίμακας.
 Από το 2007, το πεδίο εφαρμογής του ΕΜΔΔΑ
 καλύπτει πέντε στόχους:
 ·
 Ενίσχυση του σεβασμού των δικαιωμάτων του ανθρώπου
 στις χώρες όπου αυτά απειλούνται περισσότερο·
 ·
 Ενίσχυση του ρόλου της κοινωνίας των πολιτών για
 την προώθηση των δικαιωμάτων του ανθρώπου και των δημοκρατικών μεταρρυθμίσεων,
 την υποστήριξη της ειρηνικής διευθέτησης των συμφερόντων των διαφόρων ομάδων
 και την εδραίωση της συμμετοχής και της εκπροσώπησης στον πολιτικό βίο·
 ·
 Στήριξη δράσεων για θέματα δικαιωμάτων του ανθρώπου
 και δημοκρατίας σε τομείς που καλύπτονται από κατευθυντήριες γραμμές της ΕΕ,
 συμπεριλαμβανομένων των δράσεων για διαλόγους όσον αφορά τα δικαιώματα του
 ανθρώπου, τους υπερασπιστές των δικαιωμάτων του ανθρώπου, τη θανατική ποινή, τα
 βασανιστήρια, τα παιδιά στις ένοπλες συγκρούσεις, τα δικαιώματα του παιδιού, τη
 βία κατά των γυναικών και των κοριτσιών και την καταπολέμηση κάθε μορφής
 διακρίσεων σε βάρος τους, για το διεθνές ανθρωπιστικό δίκαιο και για πιθανές
 μελλοντικές κατευθυντήριες γραμμές·
 ·
 Υποστήριξη και ενίσχυση του διεθνούς και
 περιφερειακού πλαισίου για την προστασία και προαγωγή των δικαιωμάτων του
 ανθρώπου, της δικαιοσύνης, και του κράτους δικαίου και για την προαγωγή της
 δημοκρατίας·
 ·
 Καλλιέργεια πνεύματος εμπιστοσύνης στις
 δημοκρατικές εκλογικές διαδικασίες, ιδιαίτερα μέσω της παρακολούθησης των
 εκλογών.
 Η στρατηγική
 ανταπόκρισης[4]
 βάσει του ΕΜΔΔΑ στηρίζεται κυρίως στη συνεργασία με τις οργανώσεις της
 κοινωνίας των πολιτών και μέσω αυτών, με στόχο, αφενός, την υπεράσπιση των
 θεμελιωδών ελευθεριών που αποτελούν τη βάση για όλες τις δημοκρατικές
 διαδικασίες και, αφετέρου, την παροχή βοήθειας στην κοινωνία των πολιτών ώστε
 να καταστεί αποτελεσματική δύναμη για πολιτική μεταρρύθμιση και υποστήριξη των
 δικαιωμάτων του ανθρώπου. Αυτή η ιδιαιτερότητα της στρατηγικής ανταπόκρισης θα
 παραμείνει ως έχει στον νέο κανονισμό. Κατ’αυτόν τον τρόπο, η εν λόγω
 στρατηγική συμπληρώνει τη νέα γενιά γεωγραφικών προγραμμάτων, που εμπεριέχουν
 όλο και περισσότερο θέματα δημοκρατίας και ανθρωπίνων δικαιωμάτων του ανθρώπου,
 εστιάζοντας ωστόσο πρωτίστως στην ανάπτυξη δημόσιων θεσμών.
 Επιπλέον, ο νέος
 κανονισμός ΕΜΔΔΑ θα εμπλουτίσει την εργαλειοθήκη της ΕΕ, αυξάνοντας την
 αποτελεσματικότητα με την οποία αυτή αντιμετωπίζει την κατάσταση σε δύσκολες
 χώρες ή τις καταστάσεις έκτακτης ανάγκης, όπου περισσότερο κινδυνεύουν τα
 δικαιώματα του ανθρώπου και οι θεμελιώδεις ελευθερίες. Οι πρόσφατες εξελίξεις
 στην ευρωπαϊκή γειτονία, ιδίως η αραβική άνοιξη, κατέδειξαν ότι υπάρχει μεγάλη
 εντόπια ζήτηση για αυξημένες ελευθερίες και δικαιώματα σε συνδυασμό με τη
 δημοκρατία που η ΕΕ πρέπει να υποστηρίξει. Σε ανάλογες περιπτώσεις, η Ευρωπαϊκή
 Ένωση θα έχει τη δυνατότητα να χρηματοδοτεί άμεσα δράσεις ad hoc με άμεσες
 επιχορηγήσεις ή επιχορηγήσεις μικρού ποσού. Αυτό θα συμβαίνει, ιδίως στην
 περίπτωση που οι διαδικαστικές λεπτομέρειες θα μπορούσαν να επηρεάσουν αρνητικά
 την αποτελεσματικότητα των δράσεων ή θα μπορούσαν να θέσουν τους δικαιούχους σε
 κίνδυνο εκφοβισμού, αντιποίνων ή άλλου είδους κινδύνους. Οι δράσεις ad hoc θα
 μπορούσαν, κατ’αρχήν, να συμπεριληφθούν στα έγγραφα στρατηγικής και τα ετήσια
 προγράμματα. Ωστόσο, σε εξαιρετικές περιστάσεις, οι δράσεις ad hoc θα μπορούσαν
 να εγκριθούν μέσω ειδικών μέτρων εκτός του κύκλου προγραμματισμού.
 Από μια ευρύτερη προοπτική,
 ο προτεινόμενος κανονισμός ΕΜΔΔΑ θα πρέπει να ενταχθεί στο σύνολο των
 προτεινόμενων χρηματοδοτικών μέσων για το πολυετές χρηματοδοτικό πλαίσιο
 2014-2020, όπως αυτό περιγράφεται στην ανακοίνωση «Ένας προϋπολογισμός για την
 Ευρώπη του 2020». Μαζί με τα μέσα του τομέα 4 (Η Ευρώπη στον κόσμο) και με το Ευρωπαϊκό
 Ταμείο Ανάπτυξης, ο νέος ΕΜΔΔΑ θα αυξήσει τη συνοχή και την αποτελεσματικότητα
 της εξωτερικής δράσης της ΕΕ.
 Σύμφωνα με την απόφαση του Συμβουλίου, για τον
 καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής
 Δράσης (ΕΥΕΔ)[5],
 ο ύπατος εκπρόσωπος/αντιπρόεδρος εξασφαλίζει τον συνολικό πολιτικό συντονισμό
 της εξωτερικής δράσης της Ένωσης, μεταξύ άλλων και με το ΕΜΔΔΑ. Η ΕΥΕΔ,
 ειδικότερα, συμβάλλει στον κύκλο προγραμματισμού και διαχείρισης του ΕΜΔΔΑ,
 όπως περιγράφεται στο άρθρο 9 παράγραφος 3 της προαναφερθείσας απόφασης του
 Συμβουλίου.
 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ
 ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
 Μεταξύ 26
 Νοεμβρίου 2010 και 31 Ιανουάριου 2011, η Ευρωπαϊκή Επιτροπή πραγματοποίησε
 δημόσια διαβούλευση σχετικά με τη μελλοντική χρηματοδότηση της εξωτερικής
 δράσης της ΕΕ. Η διαδικασία αυτή βασίστηκε σε επιγραμμικό ερωτηματολόγιο,
 συνοδευόμενο από ενημερωτικό έγγραφο με τίτλο «Χρηματοδότηση της εξωτερικής
 δράσης της ΕΕ μετά το 2013», που συνέταξαν η Επιτροπή και οι σχετικές υπηρεσίες
 της ΕΥΕΔ. Οι 220 απαντήσεις που ελήφθηκαν στο πλαίσιο της δημόσιας
 διαβούλευσης αντανακλούσαν ένα ευρύ και διαφοροποιημένο φάσμα, αντιπροσωπευτικό
 της ποικιλίας των διαρθρώσεων, απόψεων και παραδόσεων που χαρακτηρίζει την
 κοινότητα της εξωτερικής δράσης.
 Η πλειονότητα αυτών που απάντησαν (περίπου
 70%) επιβεβαίωσε ότι η χρηματοδοτική παρέμβαση της ΕΕ πρόσφερε σημαντική
 προστιθέμενη αξία στους κύριους τομείς πολιτικής που ενισχύονται μέσω των
 χρηματοδοτικών μέσων της ΕΕ για την εξωτερική δράση[6]. Tο κριτήριο της ενωσιακής
 προστιθεμένης αξίας αναφέρθηκε σε πολλές απαντήσεις ως η κύρια κινητήρια δύναμη
 για το μέλλον: Σύμφωνα με τις απαντήσεις, η ΕΕ πρέπει να αξιοποιήσει το
 συγκριτικό της πλεονέκτημα που συνδέεται με την παρουσία της σε παγκόσμιο
 επίπεδο, την ευρείας κλίμακας πραγματογνωμοσύνη της, τον υπερεθνικό της
 χαρακτήρα, τη συμβολή της στη διευκόλυνση του συντονισμού, και να αξιοποιήσει
 τις οικονομίες κλίμακας.
 Το σύνολο σχεδόν
 αυτών που απάντησαν (92%) τάχθηκε υπέρ μιας περισσότερο διαφοροποιημένης
 προσέγγισης, ειδικά προσαρμοσμένης στην κατάσταση των δικαιούχων χωρών, βάσει
 ασφαλών κριτηρίων και της συλλογής επαρκών δεδομένων που πρέπει να
 χρησιμοποιούνται με τρόπο που να αυξάνει τον αντίκτυπο των χρηματοδοτικών μέσων
 της ΕΕ. Τα δύο τρίτα και πλέον αυτών που απάντησαν πιστεύουν ότι τα συμφέροντα
 της ΕΕ λαμβάνονται επαρκώς υπόψη κατά την ανάληψη εξωτερικής δράσης, η οποία θα
 πρέπει να βασίζεται σε μεγαλύτερο βαθμό στις αξίες και στις αρχές της ΕΕ, καθώς
 επίσης και στους αναπτυξιακούς στόχους των χωρών εταίρων. Αντίστροφα, μια
 μειοψηφία θεωρεί ότι η εξωτερική δράση της ΕΕ θα πρέπει να εστιάζει περισσότερο
 το ενδιαφέρον της στα ίδια συμφέροντα της ΕΕ στην παγκόσμια οικονομία, ιδίως
 στις αναδυόμενες οικονομίες.
 Όσον αφορά την
 απλούστευση των μέσων και την ισορροπία ανάμεσα στα γεωγραφικά και θεματικά
 μέσα, οι γνώμες είναι μεικτές όσον αφορά την επισκόπηση των θεματικών
 προγραμμάτων της ΕΕ και μια πιθανή μείωση του αριθμού τους. Πολλοί φοβούνται
 ότι αυτό ενδέχεται να συνεπάγεται μείωση του συνολικού ποσού που διατίθεται για
 θεματική δράση, και προτιμούν την απλοποίηση των κανόνων που διέπουν την
 πρόσβαση και την εφαρμογή της θεματικής χρηματοδότησης. Διάφορα θεματικά θέματα
 προβάλλονται ως σημαντικά, όπως η ενίσχυση του Ευρωπαϊκού μέσου για τη
 δημοκρατία και τα δικαιώματα του ανθρώπου, η χρηματοδότηση της καταπολέμησης
 της κλιματικής αλλαγής ή τα τρέχοντα θεματικά προγράμματα του Μέσου
 αναπτυξιακής συνεργασίας. Σημαντική πλειονότητα αυτών που απάντησαν τάσσεται
 υπέρ της μεγαλύτερης ευελιξίας των γεωγραφικών ορίων των μέσων της ΕΕ, ως
 τρόπου αντιμετώπισης των διαπεριφερειακών προκλήσεων.
 Η πλειονότητα
 αυτών που απάντησαν συμφωνεί ότι ο κοινός προγραμματισμός και η
 συγχρηματοδότηση από κοινού με τα κράτη μέλη μπορεί να συμβάλει στην ενίσχυση
 του αντίκτυπου και της συνοχής της εξωτερικής δράσης της ΕΕ, στην απλούστευση
 της παροχής βοήθειας και στη μείωση του συνολικού κόστους των συναλλαγών.
 Όσον αφορά την ταυτότητα
 των απόψεων και τις προϋποθέσεις χρηματοδότησης, οι απαντήσαντες
 υποστηρίζουν σε μεγάλο βαθμό να διερευνηθεί το ενδεχόμενο θέσπισης προϋποθέσεων
 βασισμένων στον σεβασμό που επιδεικνύει η δικαιούχος χώρα για τα δικαιώματα του
 ανθρώπου και των μειονοτήτων, στη χρηστή διακυβέρνηση και στην ποικιλομορφία
 των πολιτισμικών εκφράσεων (78%), ή στην ποιότητα των πολιτικών της και στην
 ικανότητα και την προθυμία της να τις εφαρμόσει. (63%). Η πλειοψηφία αυτών που
 απάντησαν δεν συμφωνεί να βασιστεί η εξωτερική συνεργασία στα ίδια συμφέροντα
 της ΕΕ.
 Όσον αφορά την εξωτερική δράση της ΕΕ για τα
 δικαιώματα του ανθρώπου και τη δημοκρατία, όλοι υπογράμμισαν την
 ανάγκη να προωθηθούν περαιτέρω και να στηριχθούν οι στόχοι αυτοί παγκοσμίως
 τόσο με την ενσωμάτωσή τους σε όλες τις πολιτικές και δράσεις της ΕΕ και την
 ένταξή τους σε ένα αποκλειστικό, ξεχωριστό αλλά συμπληρωματικό χρηματοδοτικό
 μέσο. Το Ευρωπαϊκό Μέσο για τη Δημοκρατία και τα Δικαιώματα του Ανθρώπου
 εκτιμάται ιδιαίτερα και όλοι οι ενδιαφερόμενοι κάλεσαν την ΕΕ να ενισχύσει το
 δυναμικό του, να διασφαλίσει την προστιθέμενη αξία του και να αναπτύξει
 περαιτέρω την ταχύτητα παροχής του, ιδίως για τις πλέον δύσκολες και επείγουσες
 περιπτώσεις.
 Εκτίμηση επιπτώσεων
 Η Επιτροπή διενήργησε εκτίμηση επιπτώσεων (ΕΕ)
 που εξέτασε 3 κύριες εναλλακτικές επιλογές πολιτικής (με ορισμένες επιμέρους
 επιλογές):
 (1) Να μην θεσπισθεί ξεχωριστός κανονισμός
 ΕΜΔΔΑ και να ενσωματωθούν τα δικαιώματα του ανθρώπου και οι δημοκρατία σε άλλα
 μέσα·
 (2) Να μην αλλάξει ο τρέχων κανονισμός και να
 αυξηθούν μόνο οι χορηγήσεις προϋπολογισμού που θα προβλέπουν πρόσθετες
 δραστηριότητες βάσει του τρέχοντος πλαισίου·
 (3) Να συνταχθεί ένας καλύτερος εξουσιοδοτικός
 κανονισμός, ενώ παράλληλα θα διατηρηθούν τα κύρια χαρακτηριστικά του υπάρχοντος
 κανονισμού.
 Η πρώτη επιλογή απορρίφθηκε, διότι κατέστη
 σαφές ότι η κατάργηση ενός αυτόνομου μέσου για την προαγωγή της δημοκρατίας και
 των δικαιωμάτων του ανθρώπου παγκοσμίως θα αποτελούσε αρνητικό πολιτικό μήνυμα
 και θα οδηγούσε στην κατάργηση ειδικών και σημαντικών αρχών λειτουργίας, όπως η
 απουσία συναίνεσης της χώρας υποδοχής ή η στόχευση παραγόντων της κοινωνίας των
 πολιτών. Αυτό, στη συνέχεια, θα μείωνε την αποτελεσματικότητα της χορήγησης και
 θα περιόριζε σημαντικά την προβολή και φήμη της ΕΕ.
 Η δεύτερη επιλογή επίσης απορρίφθηκε, διότι θα
 στερούσε από την ΕΕ την ευκαιρία να αντιμετωπίσει με τον κατάλληλο τρόπο τις
 νέες προκλήσεις, έχοντας διδαχθεί από τις εμπειρίες της και ανταποκρινόμενη σε
 νέες απαιτήσεις.
 Η τρίτη επιλογή προτιμήθηκε, διότι θα
 επιτρέψει να διατηρηθούν τα πολιτικά και επιχειρησιακά πλεονεκτήματα του μέσου,
 επιτρέποντας παράλληλα την καλύτερη προσαρμογή του κανονισμού. Βάσει της
 επιλογής αυτής, το νέο σχέδιο θα πρέπει να συνταχθεί ως βελτιωμένος
 εξουσιοδοτικός κανονισμός. Η αναθεωρημένη διαμόρφωση του μέσου θα προσφέρει ένα
 διαδικαστικό εργαλείο που θα επικεντρώνεται σε τέσσερα διαφορετικά σημεία:
 ·
 Θεματικές εκστρατείες, οι οποίες θα συνδυάζουν
 δράσεις προώθησης και επιτόπιες επιχειρήσεις για σημαντικά θέματα (π.χ. στήριξη
 της δημοκρατίας), θα αντιμετωπίζουν σοβαρές παραβιάσεις δικαιωμάτων (π.χ.
 θανατική ποινή, βασανιστήρια, διακρίσεις κλπ.), και θα παρέχουν βασική στήριξη
 σε κύριους παράγοντες και τη σχετική αγωγή του πολίτη·
 ·
 Στοχευμένη στήριξη στην ανάπτυξη ακμαίων κοινωνιών
 των πολιτών που προσπαθούν να εξασφαλίσουν και να προασπίσουν τη δημοκρατία και
 τα δικαιώματα του ανθρώπου, και στον ειδικό ρόλο τους ως παράγοντες θετικής
 αλλαγής·
 ·
 Ενίσχυση της ικανότητας της ΕΕ να αντιδρά άμεσα σε
 επείγουσες περιπτώσεις όπου θίγονται τα δικαιώματα του ανθρώπου, και δημιουργία
 συγκροτημένου μηχανισμού της ΕΕ για την υπεράσπιση των δικαιωμάτων του
 ανθρώπου·
 ·
 Ενισχυμένη και καλύτερα ολοκληρωμένη προσέγγιση των
 δημοκρατικών κύκλων, μέσω της παρακολούθησης των εκλογών και της παροχής άλλων
 ειδών στήριξης στις δημοκρατικές και εκλογικές διαδικασίες·
 3. Νομικά στοιχεία της πρότασης
 To προτεινόμενο Μέσο βασίζεται στο άρθρο 209
 της Συνθήκης για τη λειτουργία της Ευρωπαϊκής Ένωσης, που παρέχει τη νομική
 βάση για αναπτυξιακή συνεργασία στο πλαίσιο των αρχών και στόχων της εξωτερικής
 δράσης της Ένωσης. Επιπλέον, τα άρθρα 2 και 21 της Συνθήκης για την Ευρωπαϊκή
 Ένωση τονίζουν περαιτέρω τη σημασία που έχει για την Ευρωπαϊκή Ένωση η
 υποστήριξη της δημοκρατίας και των δικαιωμάτων του ανθρώπου ως μέρος της
 εξωτερικής της δράσης.
 Εφόσον οι στόχοι του προτεινόμενου κανονισμού
 δεν μπορούν να επιτευχθούν επαρκώς από τη μεμονωμένη δράση των κρατών μελών και
 μπορούν, συνεπώς, λόγω της κλίμακας και του πεδίου κάλυψης της δράσης, να
 επιτευχθούν καλύτερα σε επίπεδο Ένωσης, η Ένωση μπορεί να λαμβάνει μέτρα,
 σύμφωνα με την αρχή της επικουρικότητας, όπως ορίζει το άρθρο 5 της Συνθήκης. Η
 ΕΕ βρίσκεται στη μοναδική θέση να χορηγεί μέρος της εξωτερικής βοήθειας εξ
 ονόματος των και από κοινού με τα κράτη μέλη της, στοιχείο που της προσδίδει
 αυξημένη αξιοπιστία στις χώρες στις οποίες δραστηριοποιείται. Πολλά κράτη μέλη
 δεν έχουν την ικανότητα ή/και την προθυμία να αναπτύξουν παγκόσμιους
 εξωτερικούς μηχανισμούς. Ως εκ τούτου, η παρέμβαση στο επίπεδο της ΕΕ αποτελεί
 τη μόνη δυνατότητα προώθησης των αξιών της ΕΕ παγκοσμίως και εξασφαλίζει την
 παρουσία της ΕΕ σε παγκόσμιο επίπεδο.
 Ο προτεινόμενος κανονισμός ενισχύει επίσης την
 ικανότητα συντονισμού και διευκολύνει τον κοινό προγραμματισμό με τα κράτη
 μέλη, διασφαλίζοντας τον επαρκή καταμερισμό καθηκόντων και την αποτελεσματική
 εφαρμογή της βοήθειας. Η βοήθεια της Ένωσης θα επικεντρώνεται στις περιπτώσεις
 όπου θα έχει τον μεγαλύτερο αντίκτυπο, στην προώθηση της δημοκρατίας, της
 χρηστής διακυβέρνησης, των δικαιωμάτων του ανθρώπου και του κράτους δικαίου
 παγκοσμίως, στη μακροπρόθεσμη και προβλέψιμη δέσμευσή της στην αναπτυξιακή
 βοήθεια και στον συντονιστικό της ρόλο με τα κράτη μέλη της. Σύμφωνα με την
 αρχή της αναλογικότητας, όπως ορίζεται στο άρθρο 5 της Συνθήκης, ο
 προτεινόμενος κανονισμός δεν υπερβαίνει το αναγκαίο για την επίτευξη των στόχων
 του.
 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Το προτεινόμενο Μέσο αποτελεί μέρος των μέτρων
 που θα εφαρμοστούν βάσει του τομέα IV «Παγκόσμια Ευρώπη» του πολυετούς
 δημοσιονομικού πλαισίου της Ευρωπαϊκής Ένωσης. Το ποσό δημοσιονομικής αναφοράς
 για την εφαρμογή του παρόντος κανονισμού, για την περίοδο 2014-2020, ανέρχεται
 σε 1 578 000 000 ευρώ (τρέχουσες τιμές). Το ποσό αυτό
 αντιστοιχεί σε μέση ετήσια χορήγηση ύψους 225 000 000 ευρώ κατά
 προσέγγιση.
 2011/0412 (COD)
 Πρόταση
 ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
 ΚΑΙ ΤΟΥ ΣΥΜΒΟΥΛΙΟΥ
 για την καθιέρωση ενός χρηματοδοτικού μέσου
 για την προάσπιση της δημοκρατίας και των δικαιωμάτων του ανθρώπου παγκοσμίως
 ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ
 ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη συνθήκη για τη λειτουργία της
 Ευρωπαϊκής Ένωσης, και ιδίως τα άρθρα 209 και 212,
 Έχοντας υπόψη την πρόταση της Ευρωπαϊκής
 Επιτροπής,
 Κατόπιν διαβίβασης του σχεδίου νομοθετικής
 πράξης στα εθνικά κοινοβούλια,
 Έχοντας υπόψη τη γνώμη της Ευρωπαϊκής
 Οικονομικής και Κοινωνικής Επιτροπής[7],
 Έχοντας υπόψη τη γνώμη της Επιτροπής των
 Περιφερειών[8],
 Αποφασίζοντας σύμφωνα με τη συνήθη νομοθετική
 διαδικασία,
 Εκτιμώντας τα ακόλουθα:
 (1)
 Ο παρών κανονισμός αποτελεί έναν από τους
 μηχανισμούς για την άμεση στήριξη των εξωτερικών πολιτικών της Ευρωπαϊκής
 Ένωσης. Αντικαθιστά τον κανονισμό (ΕΚ) αριθ. 1889/2006 του Ευρωπαϊκού
 Κοινοβουλίου και του Συμβουλίου, της 20ής Δεκεμβρίου 2006, για την καθιέρωση
 χρηματοδοτικού μέσου για την προαγωγή της δημοκρατίας και των δικαιωμάτων του
 ανθρώπου παγκοσμίως[9].
 (2)
 Ο παρών κανονισμός θεσπίζει χρηματοδοτικό Μέσο για
 την Προαγωγή της Δημοκρατίας και των Δικαιωμάτων του Ανθρώπου παγκοσμίως που
 καθιστά δυνατή τη χορήγηση βοήθειας ανεξάρτητα από τη συγκατάθεση των
 κυβερνήσεων και άλλων δημόσιων αρχών των τρίτων χωρών.
 (3)
 Το άρθρο 2 της Συνθήκης για την Ευρωπαϊκή Ένωση
 ορίζει ότι η Ένωση βασίζεται στις αξίες του σεβασμού της ανθρώπινης
 αξιοπρέπειας, της ελευθερίας, της δημοκρατίας, της ισότητας, του κράτους
 δικαίου, καθώς και του σεβασμού των ανθρώπινων δικαιωμάτων, συμπεριλαμβανομένων
 των δικαιωμάτων των προσώπων που ανήκουν σε μειονότητες. Οι αξίες αυτές είναι
 κοινές στα κράτη μέλη εντός κοινωνίας που χαρακτηρίζεται από τον πλουραλισμό,
 την απαγόρευση των διακρίσεων, την ανοχή, τη δικαιοσύνη, την αλληλεγγύη και την
 ισότητα μεταξύ γυναικών και ανδρών.
 (4)
 Το άρθρο 21 της Συνθήκης για τη Ευρωπαϊκή Ένωση
 ορίζει ότι η εξωτερική δράση της Ευρώπης διέπεται από τις ίδιες αρχές που
 ενέπνευσαν και τη δημιουργία της. τη δημοκρατία, το κράτος δικαίου, την
 οικουμενικότητα και το αδιαίρετο των ανθρωπίνων δικαιωμάτων και των θεμελιωδών
 ελευθεριών, τον σεβασμό της ανθρώπινης αξιοπρέπειας, τις αρχές της ισότητας και
 της αλληλεγγύης και τον σεβασμό των αρχών του Καταστατικού Χάρτη των Ηνωμένων
 Εθνών και του διεθνούς δικαίου.
 (5)
 Το παρόν χρηματοδοτικό Μέσο συμβάλλει στην επίτευξη
 των στόχων της εξωτερικής δράσης της Ένωσης, συμπεριλαμβανομένων των στόχων της
 ευρωπαϊκής αναπτυξιακής πολιτικής.
 (6)
 Η συμβολή της Ευρωπαϊκής Ένωσης στη δημοκρατία και
 το κράτος δικαίου, στο σεβασμό των δικαιωμάτων του ανθρώπου και των θεμελιωδών
 ελευθεριών στηρίζεται στις παγκόσμια αποδεκτές γενικές αρχές που καθιερώνονται
 στο Διεθνή Χάρτη των Ανθρώπινων Δικαιωμάτων, και σε κάθε άλλο μέσο για τα
 δικαιώματα του ανθρώπου που έχει θεσπιστεί στο πλαίσιο των Ηνωμένων Εθνών
 (ΟΗΕ), όπως επίσης στα σχετικά περιφερειακά μέσα για τα ανθρώπινα δικαιώματα.
 (7)
 Η ισότητα των φύλων και τα δικαιώματα των γυναικών
 συνιστούν θεμελιώδη ανθρώπινα δικαιώματα και η προαγωγή τους αποτελεί κυρίαρχο
 συστατικό του παρόντος κανονισμού.
 (8)
 Η δημοκρατία και τα δικαιώματα του ανθρώπου είναι
 άρρηκτα συνδεδεμένα, όπως υπενθυμίζεται στα συμπεράσματα του Συμβουλίου της 18ης
 Νοεμβρίου 2009 σχετικά με την υποστήριξη της δημοκρατίας στο πλαίσιο των
 εξωτερικών σχέσεων της ΕΕ. Οι θεμελιώδεις ελευθερίες έκφρασης και του
 συνεταιρίζεσθαι είναι οι προϋποθέσεις της πολιτικής πολυφωνίας και των δημοκρατικών
 διαδικασιών, ενώ ο δημοκρατικός έλεγχος και ο διαχωρισμός των εξουσιών έχουν
 ουσιαστική σημασία για να διατηρηθεί η ανεξαρτησία της δικαιοσύνης και το
 κράτος δικαίου, τα οποία αποτελούν με τη σειρά τους προϋπόθεση για την
 αποτελεσματική προαγωγή των δικαιωμάτων του ανθρώπου.
 (9)
 Το έργο της ανάπτυξης και της διατήρησης μιας
 παιδείας γύρω από τα δικαιώματα του ανθρώπου και η εφαρμογή της δημοκρατίας
 στην πράξη για τους πολίτες, παρόλο που επείγει και αντιμετωπίζει δυσκολίες
 στις νέες δημοκρατίες, αποτελεί στην πραγματικότητα μια ατέρμονη πρόκληση, που
 αφορά, κύρια και πρωταρχικά, τον λαό της συγκεκριμένης χώρας, χωρίς ωστόσο να
 παραγνωρίζεται η δέσμευση της διεθνούς κοινότητας. Απαιτεί επίσης ένα ευρύ
 φάσμα θεσμικών οργάνων, ιδίως εθνικά δημοκρατικά κοινοβούλια, τα οποία θα
 πρέπει να διασφαλίζουν τη συμμετοχή, την εκπροσώπηση, την υπευθυνότητα και τη
 λογοδοσία.
 (10)
 Για να αντιμετωπιστούν τα ανωτέρω θέματα
 αποτελεσματικά, εγκαίρως, με διαφάνεια και με ευελιξία μετά από τη λήξη ισχύος
 του κανονισμού (ΕΚ) αριθ. 1889/2006, απαιτούνται σε διαρκή βάση ειδικοί
 χρηματοδοτικοί πόροι και ένα ειδικό χρηματοδοτικό Μέσο που θα μπορούν να
 λειτουργούν ανεξάρτητα
 (11)
 Η βοήθεια της Ευρωπαϊκής Ένωσης δυνάμει του
 παρόντος κανονισμού προορίζεται να συμπληρώνει τα διάφορα άλλα μέσα εφαρμογής
 των πολιτικών της Ένωσης για τη δημοκρατία και τα δικαιώματα του ανθρώπου, τα
 οποία ποικίλλουν από τον πολιτικό διάλογο και τα διπλωματικά διαβήματα σε
 διάφορα μέσα χρηματοδοτικής και τεχνικής συνεργασίας, στα οποία
 συμπεριλαμβάνονται και τα γεωγραφικά και θεματικά προγράμματα. Θα συμπληρώνει
 επίσης τις δράσεις βάσει του νέου μέσου σταθερότητας οι οποίες αφορούν
 περισσότερο την αντιμετώπιση των κρίσεων.
 (12)
 Σύμφωνα με τον παρόντα κανονισμό, η Ένωση παρέχει
 βοήθεια που εστιάζεται στα δικαιώματα του ανθρώπου και σε θέματα
 εκδημοκρατισμού, σε παγκόσμιο, περιφερειακό, εθνικό και τοπικό επίπεδο, και σε
 συνεργασία με την κοινωνία των πολιτών, καλύπτει όλους τους τύπους κοινωνικής
 δράσης εκ μέρους ατόμων ή ομάδων ανεξάρτητων από το κράτος, που
 δραστηριοποιούνται για την προώθηση των δικαιωμάτων του ανθρώπου και της
 δημοκρατίας.
 (13)
 Επιπλέον, ενώ οι στόχοι για τη δημοκρατία και τα
 δικαιώματα του ανθρώπου πρέπει να εντάσσονται συνεχώς σε κάθε μέσο
 χρηματοδότησης της εξωτερικής βοήθειας, η βοήθεια της Ένωσης δυνάμει του παρόντος
 κανονισμού θα έχει ειδικό συμπληρωματικό και επιπρόσθετο ρόλο λόγω του
 παγκόσμιου χαρακτήρα της και της ανεξαρτησίας δράσης της από τη συναίνεση των
 κυβερνήσεων και των άλλων δημόσιων αρχών των τρίτων χωρών. Αυτό επιτρέπει τη
 συνεργασία με την κοινωνία των πολιτών για τα ευαίσθητα θέματα των δικαιωμάτων
 του ανθρώπου και της δημοκρατίας, και προσφέρει ευελιξία αντίδρασης στις
 μεταβαλλόμενες συνθήκες. Θα πρέπει επίσης να παρέχει στην Ένωση τη δυνατότητα
 να διατυπώσει και να υποστηρίξει ειδικούς στόχους και μέτρα σε διεθνές επίπεδο,
 που δεν έχουν γεωγραφικές αναφορές ούτε αφορούν καταστάσεις κρίσεων, και που
 ενδέχεται να απαιτούν διεθνική προσέγγιση ή να συμπεριλάβουν ενέργειες τόσο
 εντός της Ευρωπαϊκής Ένωσης όσο και σε πολλές τρίτες χώρες. Επιπλέον, θα
 παρέχει το αναγκαίο πλαίσιο για ενέργειες, όπως η στήριξη ανεξάρτητων αποστολών
 εκλογικών παρατηρητών εκ μέρους της Ευρωπαϊκής Ένωσης, που απαιτούν πολιτική
 συνοχή, ένα ενιαίο σύστημα διαχείρισης και κοινά πρότυπα λειτουργίας.
 (14)
 Η Ένωση θα δώσει ιδιαίτερη προσοχή σε χώρες και
 καταστάσεις έκτακτης ανάγκης, στις οποίες τα δικαιώματα του ανθρώπου και οι
 θεμελιώδεις ελευθερίες αντιμετωπίζουν τον μεγαλύτερο κίνδυνο, και στις οποίες η
 έλλειψη σεβασμού των δικαιωμάτων και των ελευθεριών αυτών είναι ιδιαίτερα έντονη
 και συστηματική. Σε ανάλογες καταστάσεις, οι πολιτικές προτεραιότητες θα είναι
 η προώθηση του σεβασμού για τις σχετικές εθνικές νομοθεσίες, η παροχή απτής
 στήριξης και μέσων δράσης στην τοπική κοινωνία των πολιτών, και η συμβολή στο
 έργο της, το οποίο εκτελεί υπό εξαιρετικά δυσχερείς συνθήκες. Σε καταστάσεις
 σύγκρουσης, η Ένωση θα προαγάγει τη συμμόρφωση όλων των συγκρουόμενων μερών με
 τις νομικές υποχρεώσεις τους βάσει του διεθνούς ανθρωπιστικού δικαίου, σύμφωνα
 με τις σχετικές κατευθυντήριες γραμμές της Ένωσης.
 (15)
 Σε εξαιρετικά δύσκολες χώρες ή καταστάσεις και
 προκειμένου να ανταποκριθεί σε επείγουσες ανάγκες προστασίας των υπερασπιστών
 των δικαιωμάτων του ανθρώπου, η Ένωση θα πρέπει να είναι σε θέση να αντιδρά
 ευέλικτα και έγκαιρα με επιχορηγήσεις ad hoc. Αυτό θα συμβαίνει, ιδίως στην
 περίπτωση που η επιλογή των διαδικαστικών λεπτομερειών θα μπορούσε να επηρεάσει
 άμεσα την αποτελεσματικότητα των μέτρων ή θα μπορούσε να θέσει τους δικαιούχους
 σε κίνδυνο εκφοβισμού, αντιποίνων ή άλλου είδους κινδύνους.
 (16)
 Οι αποστολές παρατήρησης εκλογών της Ευρωπαϊκής
 Ένωσης συμβάλλουν αισθητά και επιτυχώς στις δημοκρατικές διαδικασίες σε τρίτες
 χώρες. Ωστόσο, η προώθηση της δημοκρατίας προχωρεί πολύ πιο πέρα από τις
 εκλογικές διαδικασίες. Οι δαπάνες των αποστολών παρατήρησης εκλογών πρέπει κατά
 συνέπεια να μην απορροφούν δυσανάλογα μεγάλο ποσοστό της συνολικής
 χρηματοδότησης που είναι διαθέσιμη βάσει του παρόντος κανονισμού.
 (17)
 Οι εκτελεστικές αρμοδιότητες οι σχετικές με τον
 προγραμματισμό και τη χρηματοδότηση των δράσεων που στηρίζονται βάσει του
 παρόντος κανονισμού θα πρέπει να ασκούνται σύμφωνα με τον κανονισμό (ΕΕ) αριθ.
 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου
 2011, για τη θέσπιση κανόνων και γενικών αρχών σχετικά με τους τρόπους ελέγχου
 από τα κράτη μέλη της άσκησης των εκτελεστικών αρμοδιοτήτων από την Επιτροπή,
 Λαμβανομένης υπόψη της φύσης των εν λόγω εκτελεστικών πράξεων, ιδίως τον χαρακτήρα
 του πολιτικού προσανατολισμού τους ή των δημοσιονομικών συνεπειών τους, για τη
 θέσπισή τους θα πρέπει, κατά κανόνα, να χρησιμοποιείται η εξεταστική
 διαδικασία, εκτός αν πρόκειται για εκτελεστικά μέτρα μικρής δημοσιονομικής
 κλίμακας.
 (18)
 Οι κοινοί κανόνες και διαδικασίες για την εφαρμογή
 των μέσων της Ένωσης για εξωτερική δράση θεσπίζονται στον κανονισμό (ΕΕ αριθ.
 .../... του Ευρωπαϊκού Κοινοβουλίου και του Συμβουλίου της ...[10], στο εξής αναφερόμενος ως «ο
 κοινός εκτελεστικός κανονισμός».
 (19)
 Η οργάνωση και η λειτουργία της Ευρωπαϊκής
 Υπηρεσίας Εξωτερικής Δράσης περιγράφονται στην απόφαση 2010/427/EΕ του
 Συμβουλίου.
 ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
 Άρθρο 1
 Αντικείμενο και πεδίο εφαρμογής
 Ο παρών κανονισμός θεσπίζει ένα Ευρωπαϊκό Μέσο
 για τη Δημοκρατία και τα Δικαιώματα του Ανθρώπου, βάσει του οποίου η Ένωση θα
 παρέχει βοήθεια για την ανάπτυξη και εδραίωση της δημοκρατίας και του κράτους
 δικαίου καθώς και του σεβασμού των δικαιωμάτων του ανθρώπου και των θεμελιωδών
 ελευθεριών.
 Η εν λόγω βοήθεια αποβλέπει, ιδίως, στα
 ακόλουθα:
 α) Προώθηση του σεβασμού και της
 τήρησης των δικαιωμάτων του ανθρώπου και των θεμελιωδών ελευθεριών, όπως
 διακηρύσσονται στην Οικουμενική Διακήρυξη των Δικαιωμάτων του Ανθρώπου και σε
 άλλες διεθνείς και περιφερειακές πράξεις ανθρωπίνων δικαιωμάτων, και ενίσχυση
 της προστασίας, προαγωγής και παρακολούθησής τους, κυρίως μέσω της υποστήριξης
 σε οργανώσεις της κοινωνίας των πολιτών, υπερασπιστές των δικαιωμάτων του
 ανθρώπου και θύματα καταπίεσης και εκμετάλλευσης·
 β) Στήριξη και εδραίωση των
 δημοκρατικών μεταρρυθμίσεων σε τρίτες χώρες με την προαγωγή της συμμετοχικής
 και αντιπροσωπευτικής δημοκρατίας, την ενίσχυση του συνολικού δημοκρατικού
 κύκλου και τη βελτίωση της αξιοπιστίας των εκλογικών διαδικασιών, ιδίως μέσω
 αποστολών εκλογικής παρατήρησης.
 Άρθρο 2
 Πεδίο
 1. Η βοήθεια της Ένωσης αφορά
 τους ακόλουθους τομείς:
 α) στήριξη και ενίσχυση της συμμετοχικής και
 αντιπροσωπευτικής δημοκρατίας, συμπεριλαμβανομένης της κοινοβουλευτικής
 δημοκρατίας και των διαδικασιών εκδημοκρατισμού, κυρίως μέσω οργανώσεων της
 κοινωνίας των πολιτών, μεταξύ άλλων για:
 i) την προώθηση των ελευθεριών του συνέρχεσθαι και
 του συνεταιρίζεσθαι, της ανεμπόδιστης κυκλοφορίας προσώπων, της ελευθερίας της
 γνώμης και της έκφρασης, συμπεριλαμβανομένης της καλλιτεχνικής και πολιτιστικής
 έκφρασης, της ελευθερίας του Τύπου και της ανεξαρτησίας και του πλουραλισμού
 των μέσων ενημέρωσης, τόσο των παραδοσιακών όσο και αυτών που βασίζονται στις
 ΤΠΕ, της ελευθερίας του διαδικτύου, καθώς και μέτρα για την καταπολέμηση των
 διοικητικών φραγμών στην άσκηση αυτών των ελευθεριών, συμπεριλαμβανομένης της
 καταπολέμησης της λογοκρισίας·
 (ii) την ενίσχυση του κράτους δικαίου, την
 προώθηση της ανεξαρτησίας του δικαστικού σώματος, την ενθάρρυνση και αξιολόγηση
 νομοθετικών και θεσμικών μεταρρυθμίσεων και την προώθηση της πρόσβασης στη
 δικαιοσύνη·
 (iii) την προώθηση και ενίσχυση του Διεθνούς
 Ποινικού Δικαστηρίου, των ad hoc διεθνών ποινικών δικαστηρίων και των
 διαδικασιών μεταβατικής δικαιοσύνης και εξεύρεσης της αλήθειας, καθώς και
 μηχανισμών συμφιλίωσης·
 (iv) την στήριξη μεταρρυθμίσεων για την επίτευξη
 πραγματικής δημοκρατικής υπευθυνότητας και ελέγχου, συμπεριλαμβανομένων των
 τομέων της ασφάλειας και της δικαιοσύνης, και ενθάρρυνση για τη λήψη μέτρων
 κατά της διαφθοράς·
 (v) την προώθηση του πολιτικού πλουραλισμού και
 της δημοκρατικής πολιτικής εκπροσώπησης και την ενθάρρυνση της πολιτικής
 συμμετοχής των πολιτών, ιδίως των περιθωριοποιημένων ομάδων, σε διαδικασίες
 δημοκρατικών μεταρρυθμίσεων σε τοπικό, περιφερειακό και εθνικό επίπεδο·
 (vi) την προώθηση της ίσης συμμετοχής ανδρών και
 γυναικών στην κοινωνική, οικονομική και πολιτική ζωή, και την υποστήριξη της
 ισότητας ευκαιριών, συμμετοχής και πολιτικής εκπροσώπησης των γυναικών·
 (vii) την υποστήριξη μέτρων για τη διευκόλυνση της
 ειρηνικής συμφιλίωσης συμφερόντων ομάδων, συμπεριλαμβανομένης της υποστήριξης
 για μέτρα οικοδόμησης εμπιστοσύνης που αφορούν τα ανθρώπινα δικαιώματα και τον
 εκδημοκρατισμό.
 β) Προώθηση και προστασία των δικαιωμάτων
 του ανθρώπου και των θεμελιωδών ελευθεριών όπως έχουν διακηρυχθεί στην
 Παγκόσμια Διακήρυξη για τα Δικαιώματα του Ανθρώπου και σε άλλα διεθνή και
 περιφερειακά μέσα όσον αφορά τα ατομικά, πολιτικά, οικονομικά, κοινωνικά και
 πολιτιστικά δικαιώματα, κυρίως μέσω οργανώσεων της κοινωνίας των πολιτών,
 μεταξύ άλλων σχετικά με:
 (i) την κατάργηση της θανατικής ποινής, την
 πρόληψη των βασανιστηρίων, της απάνθρωπης μεταχείρισης και κάθε άλλης σκληρής,
 απάνθρωπης και εξευτελιστικής μεταχείρισης ή τιμωρίας και την αποκατάσταση των
 θυμάτων βασανιστηρίων·
 (ii) την υποστήριξη, προστασία και παροχή βοήθειας
 στους υπερασπιστές των δικαιωμάτων του ανθρώπου, κατά την έννοια του άρθρου 1
 της Διακήρυξης του ΟΗΕ για τα δικαιώματα και την ευθύνη ατόμων, ομάδων και
 οργάνων της κοινωνίας ως προς την προαγωγή και προστασία οικουμενικά
 αναγνωρισμένων ανθρωπίνων δικαιωμάτων και θεμελιωδών ελευθεριών·
 (iii) την καταπολέμηση του ρατσισμού και της
 ξενοφοβίας, των διακρίσεων κάθε μορφής, όπως αυτών που βασίζονται στο φύλο,
 στην φυλή, στο χρώμα, στην εθνοτική ή κοινωνική προέλευση, στα γενετικά
 χαρακτηριστικά, στην γλώσσα, στην θρησκεία ή στις πεποιθήσεις, στα πολιτικά ή
 σε οιαδήποτε άλλα φρονήματα, στην ιδιότητα του μέλους εθνικής μειονότητας, στην
 ιδιοκτησία, στη γέννηση, στην αναπηρία, στην ηλικία ή στον γενετήσιο
 προσανατολισμό·
 (iv) την προώθηση της ελευθερίας της σκέψης, της
 συνείδησης και της θρησκείας ή των πεποιθήσεων, μεταξύ άλλων, με μέτρα για την
 εξάλειψη κάθε μορφής μίσους, αποκλεισμού και διάκρισης που βασίζεται στη
 θρησκεία ή τις πεποιθήσεις, και με την ενίσχυση της αποδοχής και του σεβασμού
 για τη θρησκευτική και πολιτιστική ποικιλομορφία·
 (v) τα δικαιώματα των αυτόχθονων πληθυσμών και τα
 δικαιώματα των προσώπων που ανήκουν σε μειονότητες και εθνοτικές ομάδες·
 (vi) τα δικαιώματα των γυναικών, όπως
 διακηρύσσονται στη Σύμβαση για την εξάλειψη όλων των μορφών διακρίσεων εις
 βάρος των γυναικών και τα προαιρετικά της πρωτόκολλα, συμπεριλαμβανομένων
 μέτρων για την καταπολέμηση του ακρωτηριασμού των γυναικείων γεννητικών
 οργάνων, των καταναγκαστικών γάμων, των εγκλημάτων τιμής, της εμπορίας ανθρώπων,
 και κάθε άλλης μορφής βίας εναντίον γυναικών·
 (vii) τα δικαιώματα του παιδιού, όπως
 διακηρύσσονται στη Σύμβαση για τα Δικαιώματα του Παιδιού και τα προαιρετικά της
 πρωτόκολλα, συμπεριλαμβανομένου του αγώνα κατά της παιδικής εργασίας, της εμπορίας
 παιδιών και της παιδικής πορνείας, καθώς και της στρατολόγησης και
 χρησιμοποίησης ανήλικων στρατιωτών·
 (viii) τα δικαιώματα των ατόμων με αναπηρίες·
 (ix) τα οικονομικά, κοινωνικά και πολιτιστικά
 δικαιώματα και την προώθηση των θεμελιωδών κανόνων εργασίας και της εταιρικής
 κοινωνικής ευθύνης·
 (x) την εκπαίδευση, την κατάρτιση και την
 παρακολούθηση στον τομέα των δικαιωμάτων του ανθρώπου και της δημοκρατίας και
 στον τομέα που καλύπτεται από το σημείο (vii)·
 (xi) την υποστήριξη τοπικών, περιφερειακών,
 εθνικών ή διεθνών οργανώσεων της κοινωνίας των πολιτών που συμμετέχουν στην
 προστασία, την προώθηση ή την υπεράσπιση των ανθρωπίνων δικαιωμάτων και σε
 μέτρα που αναφέρονται στο σημείο (vii)·
 γ) Ενίσχυση του διεθνούς πλαισίου για την
 προστασία των δικαιωμάτων του ανθρώπου, της δικαιοσύνης, του κράτους δικαίου
 και της δημοκρατίας, και για την προαγωγή του διεθνούς ανθρωπιστικού δικαίου,
 ιδίως με:
 (i) την παροχή στήριξης σε διεθνή και περιφερειακά
 μέσα που αφορούν τα δικαιώματα του ανθρώπου, τη δικαιοσύνη, το κράτος δικαίου
 και τη δημοκρατία·
 (ii) την προώθηση της συνεργασίας από την κοινωνία
 των πολιτών με διεθνείς και περιφερειακούς διακυβερνητικούς οργανισμούς και την
 υποστήριξη των δραστηριοτήτων της κοινωνίας των πολιτών που αποβλέπουν στην
 προώθηση και την παρακολούθηση της εφαρμογής διεθνών και περιφερειακών μέσων
 που αφορούν τα δικαιώματα του ανθρώπου, τη δικαιοσύνη, το κράτος δικαίου και τη
 δημοκρατία·
 (iii) κατάρτιση σχετικά με το διεθνές ανθρωπιστικό
 δίκαιο, διάδοση και στήριξη της επιβολής του·
 δ) ενίσχυση της εμπιστοσύνης στις εκλογικές
 διαδικασίες και αύξηση της αξιοπιστίας και διαφάνειάς τους, με ταυτόχρονη
 συμβολή στην αποτελεσματικότητα και συνοχή ολόκληρου του εκλογικού κύκλου,
 ιδίως,
 (i) με την αύξηση των αποστολών εκλογικών
 παρατηρητών της Ένωσης·
 (ii) με άλλα μέτρα παρακολούθησης των εκλογικών
 διαδικασιών·
 (iii) συμβάλλοντας στην ανάπτυξη της ικανότητας
 των εκλογικών παρατηρητών σε περιφερειακό και τοπικό επίπεδο, και στηρίζοντας
 τις πρωτοβουλίες τους που προωθούν τη συμμετοχή στην εκλογική διαδικασία και
 την παρακολούθησή της·
 (iv) με την υποστήριξη μέτρων που αποβλέπουν στη
 συνεπή ένταξη των εκλογικών διαδικασιών στον δημοκρατικό κύκλο, και στην
 υλοποίηση συστάσεων των αποστολών εκλογικών παρατηρητών της Ένωσης·
 2. Η προώθηση και προστασία της
 ισότητας μεταξύ των φύλων, των δικαιωμάτων του παιδιού, των δικαιωμάτων των
 αυτόχθονων πληθυσμών, των δικαιωμάτων των ατόμων με αναπηρία, και αρχές όπως η
 ενδυνάμωση, η συμμετοχή, η αποφυγή διακρίσεων, εις βάρος ευάλωτων ομάδων και η
 λογοδοσία λαμβάνονται υπόψη οποτεδήποτε αρμόζει στα μέτρα βοήθειας που
 αναφέρονται στον παρόντα κανονισμό.
 3. Τα μέτρα βοήθειας
 εφαρμόζονται στο έδαφος τρίτων χωρών ή συνδέονται άμεσα με καταστάσεις που
 προκύπτουν σε τρίτες χώρες ή συνδέονται άμεσα με παγκόσμιες ή περιφερειακές
 δράσεις.
 4. Τα μέτρα βοήθειας λαμβάνουν
 υπόψη τα ειδικά χαρακτηριστικά της κρίσης ή των καταστάσεων έκτακτης ανάγκης
 και των χωρών ή των καταστάσεων όπου υφίσταται σοβαρή έλλειψη θεμελιωδών
 ελευθεριών, όπου οι άνθρωποι κινδυνεύουν περισσότερο ή όπου οι οργανώσεις και
 οι υπερασπιστές των δικαιωμάτων του ανθρώπου δραστηριοποιούνται υπό τις πλέον
 αντίξοες συνθήκες.
 Άρθρο 3
 Γενικό πλαίσιο προγραμματισμού και εφαρμογής
 Η βοήθεια της Ένωσης βάσει του παρόντος
 κανονισμού χορηγείται μέσω των ακόλουθων μέτρων και σύμφωνα με τον κοινό
 εκτελεστικό κανονισμό.
 α) Έγγραφα στρατηγικής και ενδεχόμενες
 αναθεωρήσεις τους·
 β) Ετήσια προγράμματα δράσης, μεμονωμένα
 μέτρα και μέτρα στήριξης·
 γ) ειδικά μέτρα.
 Άρθρο 4
 Έγγραφα στρατηγικής
 1. Τα έγγραφα στρατηγικής
 καθορίζουν τη στρατηγική της Ευρωπαϊκής Ένωσης για τη χορήγηση βοήθειας στο
 πλαίσιο του παρόντος κανονισμού, βάσει των προτεραιοτήτων της Ένωσης, τη διεθνή
 κατάσταση και τις δραστηριότητες των κυρίων εταίρων. Είναι συνεπή με τον γενικό
 σκοπό, τους στόχους, το πεδίο εφαρμογής και τις αρχές του παρόντος κανονισμού.
 2. Τα έγγραφα στρατηγικής
 καθορίζουν τους τομείς προτεραιότητας που επιλέγονται για χρηματοδότηση από την
 Ένωση στη διάρκεια της περιόδου ισχύος του παρόντος κανονισμού, τους ειδικούς
 στόχους, τα αναμενόμενα αποτελέσματα και τους δείκτες απόδοσης. Προσδιορίζουν
 επίσης την ενδεικτική κατανομή κονδυλίων, τόσο συνολικά όσο και ανά τομέα
 προτεραιότητας, ενδεχομένως υπό μορφή ψαλίδας, ανάλογα με την περίπτωση.
 3. Τα έγγραφα στρατηγικής
 εγκρίνονται με τη διαδικασία που ορίζεται στο άρθρο 15 παράγραφος 3 του κοινού
 εκτελεστικού κανονισμού. Όταν το απαιτούν σημαντικές αλλαγές περιστάσεων και
 πολιτικής, τα έγγραφα στρατηγικής ενημερώνονται σύμφωνα με την ίδια διαδικασία.
 Άρθρο 5
 Επιτροπή
 Η Επιτροπή επικουρείται από μια επιτροπή για
 τη δημοκρατία και τα δικαιώματα του ανθρώπου, η οποία στο εξής καλείται
 "επιτροπή". Πρόκειται για επιτροπή κατά την έννοια του κανονισμού
 (ΕΕ) αριθ. 182/2011.
 Άρθρο 6
 Ποσό δημοσιονομικής αναφοράς
 Το ποσό δημοσιονομικής αναφοράς για την
 εφαρμογή του παρόντος κανονισμού, για την περίοδο 2014-2020, ανέρχεται σε
 1 578 000 000 ευρώ (τρέχουσες τιμές). Οι ετήσιες πιστώσεις
 εγκρίνονται από την αρμόδια για τον προϋπολογισμό αρχή εντός των ορίων του
 δημοσιονομικού πλαισίου 2014- 2020.
 Άρθρο 7
 Ευρωπαϊκή Υπηρεσία Εξωτερικής Δράσης
 Ο παρών κανονισμός εφαρμόζεται σύμφωνα με την
 απόφαση 2010/427 EΕ του Συμβουλίου για τον καθορισμό της οργάνωσης και της
 λειτουργίας της Ευρωπαϊκής Υπηρεσίας Εξωτερικής Δράσης.
 Άρθρο 8
 Έναρξη ισχύος
 Ο παρών κανονισμός αρχίζει να ισχύει την τρίτη
 ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
 Εφαρμόζεται από την 1η Ιανουαρίου 2014.
 Ο παρών κανονισμός είναι δεσμευτικός ως προς
 όλα τα μέρη του και ισχύει άμεσα σε κάθε κράτος μέλος.
 Βρυξέλλες,
 Για το Ευρωπαϊκό Κοινοβούλιο Για
 το Συμβούλιο
 Ο Πρόεδρος Ο
 Πρόεδρος
 ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ
 ΥΠΟΒΟΛΗ ΠΡΟΤΑΣΕΩΝ
 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 1.1. Τίτλος της πρότασης/πρωτοβουλίας
 1.2. Σχετικός(οί)
 τομέας(είς) πολιτικής στη δομή ΔΒΔ/ΠΒΔ
 1.3. Χαρακτήρας
 της πρότασης/πρωτοβουλίας
 1.4. Στόχος(οι)
 1.5. Αιτιολόγηση
 της πρότασης/πρωτοβουλίας
 1.6. Διάρκεια
 και δημοσιονομικές επιπτώσεις
 1.7. Προβλεπόμενος(οι)
 τρόπος(οι) διαχείρισης
 2. ΜΕΤΡΑ ΔΙΑΧΕΙΡΙΣΗΣ
 2.1. Διατάξεις
 όσον αφορά την παρακολούθηση και την υποβολή εκθέσεων
 2.2. Σύστημα
 διαχείρισης και ελέγχου
 2.3. Μέτρα
 για την πρόληψη της απάτης και των παρατυπιών
 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 3.1. Τομέας(είς)
 του πολυετούς δημοσιονομικού πλαισίου και γραμμή(ές) των δαπανών του
 προϋπολογισμού που επηρεάζονται
 3.2. Εκτιμώμενες
 επιπτώσεις στις δαπάνες
 3.2.1. Συνοπτική παρουσίαση των εκτιμώμενων
 επιπτώσεων στις δαπάνες
 3.2.2. Εκτιμώμενη
 επίπτωση στις επιχειρησιακές πιστώσεις
 3.2.3. Εκτιμώμενη
 επίπτωση στις πιστώσεις διοικητικής φύσεως
 3.2.4. Συμβατότητα
 με το ισχύον πολυετές δημοσιονομικό πλαίσιο
 3.2.5. Συμμετοχή
 τρίτων στη χρηματοδότηση
 3.3. Εκτιμώμενος αντίκτυπος στα
 έσοδα
 ΝΟΜΟΘΕΤΙΚΟ
 ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΥΠΟΒΟΛΗ ΠΡΟΤΑΣΕΩΝ
 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 1.1. Ονομασία της
 πρότασης/πρωτοβουλίας
 Πρόταση
 κανονισμού του Ευρωπαϊκού Κοινοβουλίου και του Συμβουλίου για την καθιέρωση
 ενός χρηματοδοτικού μέσου για την προαγωγή της δημοκρατίας και των δικαιωμάτων
 του ανθρώπου παγκοσμίως.
 1.2. Σχετικός(-οί) τομέας(-είς)
 πολιτικής που αφορά(ούν) τη δομή ΔΒΔ/ΠΒΔ[11]
 Τίτλος
 19: Εξωτερικές σχέσεις
 Δραστηριότητα
 19 04: ΕΥΡΩΠΑΪΚΟ ΜΕΣΟ ΓΙΑ ΤΗ ΔΗΜΟΚΡΑΤΙΑ ΚΑΙ ΤΑ ΑΝΘΡΩΠΙΝΑ ΔΙΚΑΙΩΜΑΤΑ (ΕΜΔΔΑ)
 Ο
 τίτλος του παρόντος κεφαλαίου του προϋπολογισμού αντιστοιχεί στην τρέχουσα
 διάρθρωση των χρηματοδοτικών μέσων 2007-2013. Προτείνεται να διατηρήσει την
 ίδια δραστηριότητα και τον ίδιο τίτλο 19 04.
 1.3. Χαρακτήρας της
 πρότασης/πρωτοβουλίας
 ̈ Η
 πρόταση/πρωτοβουλία αφορά νέα δράση
 ̈ Η
 πρόταση/πρωτοβουλία αφορά νέα δράση μετά από δοκιμαστικό σχέδιο (βλ. προϋπολογισμό)
 πιλοτικό έργο/προπαρασκευαστική δράση[12]
 x Η
 πρόταση/πρωτοβουλία αφορά την παράταση υφιστάμενης δράσης
 ̈ Η
 πρόταση/πρωτοβουλία αφορά δράση προσανατολισμένη προς νέα δράση
 1.4. Στόχοι
 1.4.1. Πολυετής(-είς)
 στρατηγικός(-οί) στόχος(-οι) της Επιτροπής τους οποίους αφορά η
 πρόταση/πρωτοβουλία
 Το
 παρόν χρηματοδοτικό Μέσο έχει ως στόχο να στηρίξει τους ακόλουθους στρατηγικούς
 στόχους όπως αναφέρεται στην ανακοίνωση της Επιτροπής «Προϋπολογισμός για την
 «Ευρώπη 2020» - Μέρος ΙΙ» της 29ης Ιουνίου 2011 (COM/2011/500 –
 Προϋπολογισμός για την «Ευρώπη 2020» – μέρος II. Τομέας πολιτικής «Εξωτερική
 δράση» σ. 43):
 Ο
 παρών κανονισμός θα έχει δύο στόχους
 1.
 Την προώθηση του σεβασμού και της τήρησης των δικαιωμάτων του ανθρώπου και των
 θεμελιωδών ελευθεριών, όπως διακηρύσσονται στην Οικουμενική Διακήρυξη των
 Δικαιωμάτων του Ανθρώπου και σε άλλες διεθνείς και περιφερειακές πράξεις, καθώς
 και την ενίσχυση της προστασίας, προαγωγής και παρακολούθησής τους, κυρίως μέσω
 της παροχής υποστήριξης σε οργανώσεις της κοινωνίας των πολιτών, υπερασπιστές
 των δικαιωμάτων του ανθρώπου και θύματα καταπίεσης και εκμετάλλευσης
 2.
 Τη στήριξη και εδραίωση των δημοκρατικών μεταρρυθμίσεων σε τρίτες χώρες με την
 προαγωγή της συμμετοχικής και αντιπροσωπευτικής δημοκρατίας, την ενίσχυση του
 συνολικού δημοκρατικού κύκλου και τη βελτίωση της αξιοπιστίας των εκλογικών
 διαδικασιών, ιδίως μέσω αποστολών εκλογικής παρατήρησης.
 1.4.2. Ειδικός(οί) στόχος(οι) και
 σχετική(ές) δραστηριότητα(ες) ΔΒΔ/ΠΒΔ
 Οι προαναφερθέντες δύο στόχοι θα υλοποιηθούν, στην πράξη, μέσω διαφόρων
 ειδικών στόχων.
 Ειδικός στόχος αριθ. 1
 Διεξαγωγή
 θεματικών εκστρατειών, oι οποίες θα συνδυάζουν δράσεις προώθησης και
 επιτόπιες επιχειρήσεις για σημαντικά θέματα (π.χ. διεθνής δικαιοσύνη), θα
 αντιμετωπίζουν σοβαρές παραβιάσεις δικαιωμάτων (π.χ. θανατική ποινή,
 βασανιστήρια, διακρίσεις κλπ.), και θα παρέχουν βασική στήριξη σε κύριους παράγοντες
 και τη σχετική αγωγή του πολίτη·
 Ειδικός στόχος αριθ. 2
 Παροχή
 στοχευμένης στήριξης στην ανάπτυξη ακμαίων κοινωνιών των πολιτών που
 προσπαθούν να εξασφαλίσουν και να προασπίσουν τη δημοκρατία και τα δικαιώματα
 του ανθρώπου, και στον ειδικό ρόλο τους ως παράγοντες θετικής αλλαγής·
 Ειδικός στόχος αριθ. 3
 Ενίσχυση
 της ικανότητας της ΕΕ να δρα στα πλέον αντίξοα περιβάλλοντα, να αντιδρά άμεσα
 σε περιπτώσεις επείγουσας ανάγκης όσον αφορά τα δικαιώματα του ανθρώπου,
 και να υποστηρίζει τον μηχανισμό για την υπεράσπιση των δικαιωμάτων του
 ανθρώπου όταν χρειάζεται προστασία.
 Ειδικός στόχος αριθ. 4
 Επίτευξη
 ενισχυμένης και καλύτερα ολοκληρωμένης προσέγγισης όσον αφορά τους δημοκρατικούς
 κύκλους, μέσω της παρακολούθησης των εκλογών και της παροχής άλλων ειδών στήριξης
 στις δημοκρατικές και εκλογικές διαδικασίες.
 1.4.3. Αναμενόμενο(α)αποτέλεσμα(τα) και
 επιπτώσεις
 Να προσδιοριστούν τα αποτελέσματα
 που αναμένεται να έχει η πρόταση/πρωτοβουλία όσον αφορά τους στοχοθετημένους δικαιούχους/ομάδες.
 Να
 υποστηριχθούν τα απτά αποτελέσματα στην προαγωγή και στήριξη της δημοκρατίας
 και των δικαιωμάτων του ανθρώπου παγκοσμίως,
 Να
 δρομολογούνται έγκαιρα τα σχετικά σχέδια, συμπεριλαμβανομένου του μηχανισμού
 άμεσης αντίδρασης σε περιπτώσεις επείγουσας ανάγκης όσον αφορά την παραβίαση
 και τους υπερασπιστές των δικαιωμάτων του ανθρώπου. Έγκαιρη συνέχεια, προσθήκη,
 πληρωμή και κλείσιμο.
 1.4.4. Δείκτες αποτελεσμάτων και
 επιπτώσεων
 Να προσδιοριστούν οι
 δείκτες για την παρακολούθηση της υλοποίησης της πρότασης/πρωτοβουλίας.
 Η υλοποίηση των δύο προαναφερθέντων στόχων και των τεσσάρων ειδικών
 στόχων θα εκτιμηθεί, μεταξύ άλλων, μέσω των ακόλουθων δεικτών αποτελεσμάτων και
 επιπτώσεων:
 Αριθμός
 των εκστρατειών που δρομολογήθηκαν, συμπεριλαμβανομένων ορισμένων θεμάτων προς υπεράσπιση,
 και ιδίως αριθμός των θετικών αλλαγών που επιτεύχθηκαν στις νομοθεσίες και τους
 κανονισμούς τρίτων χωρών όσον αφορά τις ρήτρες για τα δικαιώματα του ανθρώπου.
 Αριθμός
 των διεθνών συμβάσεων που επικυρώθηκαν, και ιδίως πόσες συμβάσεις τέθηκαν σε
 ισχύ σε πόσες χώρες ως αποτέλεσμα της στήριξής μας.
 Αριθμός
 των ειδικών επιτόπιων επιχειρήσεων, και, ιδίως, πόσες ευάλωτες ΚΠ και/ή ομάδες
 χωρίς δικαιώματα υποστηρίχτηκαν που διαφορετικά θα είχαν μείνει αβοήθητες.
 Αριθμός
 των πολιτών, επαγγελματιών και φοιτητών που καταρτίστηκαν και συμμετείχαν σε
 προγράμματα ευαισθητοποίησης και εκπαίδευσης σχετικά με τα δικαιώματα του
 ανθρώπου.
 Αριθμός
 των κύριων παραγόντων που υποστηρίχτηκαν, ιδίως, δράσεις διεθνών οργανώσεων,
 εκθέσεις, νομολογία και/ή δηλώσεις που συνδέονται άμεσα με τη στήριξή μας.
 Αριθμός
 των σχεδίων της κοινωνίας των πολιτών που υλοποιήθηκαν, σε παγκόσμιο και τοπικό
 επίπεδο, και ο αντίκτυπός τους από άποψη προάσπισης, προστασίας και
 παρακολούθησης των δικαιωμάτων του ανθρώπου.
 Αριθμός
 των περιπτώσεων υπερασπιστών των δικαιωμάτων του ανθρώπου, ιδίως ο αριθμός των
 ατόμων που προστατεύτηκαν πολιτικά, νομικά και/ή σωματικά και σταμάτησαν να
 υφίστανται κακομεταχείριση·
 Αριθμός
 σχεδίων στις πλέον αντίξοες χώρες και καταστάσεις, και, ιδίως, ο αριθμός των
 δραστηριοτήτων και παραγόντων που προσεγγίστηκαν σε αυτά τα πλέον αντίξοα
 συμφραζόμενα·
 Αριθμός
 των εκλογικών διαδικασιών και δημοκρατικών κύκλων που υπήρξαν αντικείμενο
 στήριξης, παρατήρησης και παρακολούθησης, ιδίως ο αριθμός των συστάσεων των ΑΠΕ
 της ΕΕ που εφαρμόστηκαν στον σχετικό τομέα.
 1.5. Αιτιολόγηση της
 πρότασης/πρωτοβουλίας
 1.5.1. Βραχυπρόθεσμη ή μακροπρόθεσμη
 κάλυψη αναγκών
 Το
 τμήμα 1 της αιτιολογικής έκθεσης περιγράφει τις απαιτήσεις πολιτικής στις οποίες
 πρέπει να ανταποκρίνεται το Μέσο σε ένα πλαίσιο εξελισσόμενης πολιτικής
 καθοδήγησης. Λαμβανομένου υπόψη του ειδικού χαρακτήρα της προαγωγής και
 στήριξης της δημοκρατίας και των δικαιωμάτων του ανθρώπου παγκοσμίως, καθώς και
 της αντίδρασης σε επείγουσες περιπτώσεις παράβασης των δικαιωμάτων του ανθρώπου
 όσον αφορά την προστασία των υπερασπιστών τους, οι απαιτήσεις θα είναι τόσο
 βραχυπρόθεσμες όσο και μακροπρόθεσμες.
 1.5.2. Προστιθέμενη αξία της
 παρέμβασης της ΕΕ
 Δεδομένων
 των επιτευγμάτων της στην επίλυση διαφορών, την εδραίωση της ειρήνης και τη
 δημιουργία ευημερίας, η ΕΕ βρίσκεται σε εξαίρετη θέση για να αναλάβει εξωτερική
 δράση εξ ονόματος των κρατών μελών της και σε συνεργασία μαζί τους, και γενικά
 χαίρει υψηλής αξιοπιστίας στις χώρες στις οποίες εργάζεται. Η ΕΕ διαθέτει τα
 προσόντα για να αναλάβει ρόλο παγκόσμιου ηγέτη εξ ονόματος των πολιτών της,
 ιδίως για την υποστήριξη και την προώθηση της δημοκρατίας και των δικαιωμάτων
 του ανθρώπου. Ωστόσο, η ευρωπαϊκή προστιθέμενη αξία δεν μπορεί να περιοριστεί
 σε έναν ισολογισμό: Η συμβολή στην εδραίωση της ειρήνης παγκοσμίως, η παροχή
 βοήθειας στους φτωχότερους πληθυσμούς της γης και η στήριξη του εκδημοκρατισμού
 και του σεβασμού των δικαιωμάτων του ανθρώπου αποτελούν αναμφισβήτητες
 αποδείξεις του τρόπου με τον οποίο η ΕΕ προσθέτει αξία μέσω του καθημερινού της
 έργου. Εδώ ακριβώς θα τοποθετηθούν οι προτεραιότητες των επόμενων
 χρηματοδοτικών μέσων για την εξωτερική δράση της ΕΕ.
 Με
 τα 27 κράτη μέλη να ενεργούν στο πλαίσιο κοινών πολιτικών και στρατηγικών, η ΕΕ
 διαθέτει το ειδικό βάρος που απαιτείται για να ανταποκρίνεται στις παγκόσμιες
 προκλήσεις, όπως η προώθηση της οικουμενικότητας των δικαιωμάτων του ανθρώπου
 για όλους.
 Λόγω
 του μεγάλου μεγέθους της, η ΕΕ μπορεί να προσφέρει βοήθεια στις πιο
 απομακρυσμένες περιοχές του πλανήτη, όπου τα περισσότερα κράτη μέλη έχουν μικρά
 στρατηγικά συμφέροντα, περιορισμένη μόνο παρουσία και μειωμένη ικανότητα
 δράσης. Χάρη στη δράση της ΕΕ, για παράδειγμα, στο Φίτζι, το Vanuatu ή το Timor
 Leste όπου πρόσφατα χορηγήθηκε νέα χρηματοδότηση για σταθερή δημοκρατία και βιώσιμη
 ανάπτυξη, η βοήθεια χορηγείται στους ανθρώπους που την χρειάζονται περισσότερο,
 αλλά που διαφορετικά θα έμεναν χωρίς αυτήν.
 Σε
 καιρούς δημοσιονομικών περιορισμών, όταν διάφορα κράτη μέλη αναγκάζονται να
 εγκαταλείψουν ολόκληρους τομείς και χώρες, η ΕΕ παραμένει ικανή να
 διαδραματίσει ενεργό ρόλο στην προώθηση της δημοκρατίας, της αλληλεγγύης, της
 σταθερότητας, της ευημερίας και της μείωσης της φτώχειας στους άμεσους γείτονές
 μας και σε ολόκληρο τον κόσμο. Στο πλαίσιο αυτό, έχει περισσότερο νόημα παρά ποτέ
 από καθαρά οικονομική άποψη να επενδυθούν χρήματα σε επίπεδο ΕΕ, όπου μπορούν
 να παραχθούν πραγματικά αποτελέσματα Πράγματι, ενεργώντας μέσω της ΕΕ τα κράτη
 μέλη μπορούν να εξοικονομήσουν χρήματα. Ορισμένες μεταρρυθμίσεις όσον αφορά την
 αποτελεσματικότητα της βοήθειας, ιδίως από άποψη καταμερισμού καθηκόντων,
 μπορεί να βοηθήσει τα κράτη μέλη να εξοικονομήσουν χρήματα και, συγκεκριμένα,
 ποσά μεταξύ 3 και 6 δισ. ευρώ ετησίως, σύμφωνα με μια πρόσφατη ανεξάρτητη
 μελέτη (The Benefits of a European Approach, της HTSPE).
 Η
 συνεργασία με την ΕΕ είναι επίσης πιο φθηνή. Οι διοικητικές δαπάνες – 5,4% κατ’
 εκτίμηση βάσει των δεδομένων του 2009 – είναι μικρότερες από τις μέσες
 διοικητικές δαπάνες των κύριων χορηγών βοήθειας σε διμερές επίπεδο. Οι
 διοικητικοί κανόνες που ισχύουν έχουν ως στόχο να διασφαλίσουν ότι τα χρήματα
 των ευρωπαίων φορολογούμενων δαπανώνται σωστά, βάσει αυστηρών κριτηρίων που
 μπορούν να ελεγχθούν.
 Επιπλέον,
 η Ευρωπαϊκή Επιτροπή είναι ένας από τους διαφανέστερους χορηγούς ενίσχυσης στον
 κόσμο. Αυτή η διαφάνεια αποτελεί καθαυτή σημαντικό εργαλείο για να εξασφαλιστεί
 ουσιαστικότερη βοήθεια με καλύτερη σχέση κόστους οφέλους Tούτο αναγνωρίστηκε
 από την οργάνωση «Publish what you Fund» η οποία κατέταξε την Ευρωπαϊκή
 Επιτροπή στην 4η θέση (επί 30 θέσεων) στην πρώτη της αξιολόγηση των
 χορηγών βάσει της διαφάνειάς τους, η οποία δημοσιεύτηκε τον Φεβρουάριο του
 τρέχοντος έτους. Η πρόοδός μας σε αυτόν τον τομέα συνεχίζεται.
 Σε
 διαβούλευση που διοργανώθηκε πρόσφατα βάσει μιας πράσινης βίβλου με σκοπό να
 συγκεντρωθούν οι γνώμες των ενδιαφερομένων όσον αφορά την αναπτυξιακή πολιτική
 μας, όλοι όσοι απάντησαν συμφώνησαν σχετικά με τον θετικό ρόλο που διαδραμάτισε
 η ΕΕ στη στήριξη της χρηστής διακυβέρνησης (συμπεριλαμβανομένης της συμμετοχής
 της κοινωνίας των πολιτών), της ασφάλειας, των δικαιωμάτων του ανθρώπου και της
 ισότητας μεταξύ ανδρών και γυναικών.
 1.5.3. Διδάγματα που αποκομίστηκαν
 από συναφείς εμπειρίες
 Οι αναθεωρήσεις και οι αξιολογήσεις υπογράμμισαν πολλά δυνατά σημεία
 Το
 ΕΜΔΔΑ παρέχει ανεξαρτησία δράσης, διότι επιτρέπει να αναληφθεί δράση χωρίς
 να χρειάζεται η συγκατάθεση της κυβέρνησης, πράγμα το οποίο αποτελεί
 ένα κρίσιμης σημασίας χαρακτηριστικό ιδίως στους ευαίσθητους τομείς της
 δημοκρατίας και των δικαιωμάτων του ανθρώπου. Έτσι, το Μέσο στηρίζει τη δημοκρατική
 εκπαίδευση σε πανεπιστημιακό επίπεδο των μελλοντικών νέων λευκορώσων ηγετών στο
 εξωτερικό ή επιχειρεί να αμβλύνει την άδικη ποινικοποίηση των υπερασπιστών της
 δημοκρατίας που είναι φυλακισμένοι επειδή ανήκουν στην αντιπολίτευση. Οι
 υπερασπιστές των θυμάτων, όπως, για παράδειγμα, οι δικηγόροι, χρειάζονται με τη
 σειρά τους υπεράσπιση (μέσω του μηχανισμού υπεράσπισης των δικαιωμάτων του
 ανθρώπου), καθώς κινδυνεύουν να φυλακιστούν διότι αναλαμβάνουν τις υποθέσεις
 των υπερασπιστών της δημοκρατίας ή των υπερασπιστών των δικαιωμάτων.
 Το
 ΕΜΔΔΑ παρέχει επίσης περισσότερη ευελιξία και ικανότητα
 ανταπόκρισης σε μεταβαλλόμενες καταστάσεις, σε αντίθεση με την
 προσέγγιση του μακροχρόνιου προγραμματισμού των γεωγραφικών προγραμμάτων. Μία
 άμεση βοήθεια ετέθη στη διάθεση της επιτροπής μεταρρύθμισης στην Τυνησία για να
 σχεδιαστεί η μετάβαση βάσει ενός χάρτη πορείας και να βοηθηθεί η κοινωνία των
 πολιτών να συμμετάσχει στη διαδικασία. Το ΕΜΔΔΑ θα παράσχει επίσης στους ακτιβιστές
 των πολιτικών κομμάτων κατάρτιση για τη δημοκρατία, θα στηρίξει την ελευθερία
 του Τύπου, την ανεξαρτησία και τον πλουραλισμό των μέσων ενημέρωσης, τόσο των
 παραδοσιακών όσο και αυτών που βασίζονται στις ΤΠΕ, συμπεριλαμβανομένων των μη
 λογοκριμένων και ανεμπόδιστων τεχνολογιών ηλεκτρονικών επικοινωνιών, θα
 επιτηρεί τη δημοκρατική μετάβαση και θα υποστηρίξει την αγωγή του πολίτη για τη
 δημοκρατία. Το ΕΜΔΔΑ θα μπορούσε επίσης να χρησιμοποιηθεί για την ενίσχυση των
 ικανοτήτων παραγωγής των μέσων ενημέρωσης και για την κατάρτιση των
 δημοσιογράφων. Ενόψει των μελλοντικών εκλογών στην Τυνησία, παρέχει κατάρτιση
 σε χιλιάδες τοπικούς παρατηρητές και προετοιμάζει την αποστολή εκλογικών
 παρατηρητών της ΕΕ.
 Το
 ΕΜΔΔΑ λειτουργεί επίσης στα πλέον εχθρικά περιβάλλοντα, όπου
 απειλούνται περισσότερο τα βασικά δικαιώματα και ελευθερίες. Για να
 προστατευτεί η σωματική ακεραιότητα των ακτιβιστών και όλων όσων μπορεί να
 απειλείται σοβαρά η ζωή, οι λεπτομέρειες αυτών των προγραμμάτων δεν μπορούν να
 δημοσιοποιηθούν. Η Ευρωπαϊκή Επιτροπή υποβάλλει τις εκθέσεις της γι’ αυτά τα
 προγράμματα σε εξουσιοδοτημένα πρόσωπα στο Συμβούλιο, το Κοινοβούλιο και την
 ΕΥΕΔ σύμφωνα με την αρχή της «ανάγκης να γνωρίζουν» και δεν μπορεί παρά να
 χαιρετίσει το θάρρος αυτών των αφοσιωμένων ακτιβιστών.
 Αυτές
 οι δύσκολες περιπτώσεις αντιπροσωπεύουν περίπου το 20 % των δραστηριοτήτων του
 ΕΜΔΔΑ. Από το 2007, το ΕΜΔΔΑ στήριξε πάνω από 100 προγράμματα αυτού του τύπου (αξίας
 60 εκατ. ευρώ). Με τη βοήθεια του δικτύου του των υπερασπιστών των ανθρωπίνων
 δικαιωμάτων (ΥΑΔ), στήριξε ιδίως 19 προγράμματα (για ποσό 13,5 εκατ. ευρώ) σε πάνω
 από 45 χώρες.
 Στο
 πλαίσιο αυτό, η δράση του ΕΜΔΔΑ είναι σαν μια πνοή καθαρού
 αέρα, καθώς η πλειονότητα των προγραμμάτων προσπαθούν κυρίως να
 βοηθήσουν την επιβίωση της εξασθενημένης ή διαλυμένης κοινωνίας των πολιτών και
 των μέσων ενημέρωσης, ανοίγοντας ένα δίαυλο για το διάλογο και την αλλαγή. Προσφέρει
 δε τη δυνατότητα να αποκτήσουν δημοκρατική παιδεία οι σπουδαστές και οι ευάλωτες
 ομάδες που συχνά βρίσκονται στο εξωτερικό. Βοηθά την προάσπιση της κοινωνίας
 των πολιτών και της διασποράς στο εξωτερικό. Ορισμένες φορές προσπαθεί απλώς να
 προστατεύσει και, εφόσον είναι αναγκαίο, να οδηγήσει τα θύματα της
 αντιδημοκρατικής καταστολής έξω από τη χώρα για την ασφάλειά τους.
 Μετά
 την έκβαση της «επανάστασης των γιασεμιών», είναι πλέον δυνατό να αποκαλυφτεί
 ότι το ΕΜΔΔΑ παρέσχε στήριξη στην Τυνησία το 2010, πριν από τη μετάβαση, σε
 δραστηριότητες του τυνησιακού συνδέσμου για τα ανθρώπινα δικαιώματα, της ένωσης
 δημοκρατικών γυναικών, των συνδικάτων, των ενώσεων δικαστών και δικηγόρων και
 άλλων. Η έλλειψη δημοσιότητας όσον αφορά αυτή τη στήριξη την εποχή εκείνη
 μπορεί να είχε ερμηνευτεί ως εγκατάλειψη ή ως έλλειψη ανταπόκρισης, αλλά στην
 πραγματικότητα το ΕΜΔΔΑ δρούσε επιτόπου.
 Οι αναθεωρήσεις και οι αξιολογήσεις υπογράμμισαν επίσης τρεις ενότητες
 ερωτημάτων
 Πρώτον,
 ο σχετικά ευρύς ορισμός των στόχων και των στρατηγικών προκάλεσε κάποιο
 κατακερματισμό των προσεγγίσεων και έλλειψη ευκρίνειας του Μέσου, δημιουργώντας
 κίνδυνο αλληλοεπικαλύψεων, δυσκολίες όσον αφορά τη μέτρηση του αντικτύπου των
 δραστηριοτήτων και ορισμένη εξασθένιση της συμπληρωματικότητας.
 Δεύτερον,
 στις πλέον δύσκολες καταστάσεις, η επίσημη περιγραφή του προγράμματος
 επισκιάστηκε από πιο παραδοσιακές αναπτυξιακές δραστηριότητες για να προστατευτεί
 το πρόγραμμα από το εχθρικό περιβάλλον· η καλυμμένη όμως αυτή χρήση των πόρων
 του ΕΜΔΔΑ που μπορούν να χρησιμοποιηθούν χωρίς τη συγκατάθεση της χώρας
 εμπεριέχει τον κίνδυνο ότι τα κονδύλια αυτά θα χρησιμοποιηθούν για
 δραστηριότητες που δεν έχουν προτεραιότητα στο πεδίο εφαρμογής
 του Μέσου. Για τον λόγο αυτό, καθιερώθηκαν ποιοτικές βοήθειες.
 Τρίτον,
 η ανάγκη να αυξηθεί η ευελιξία του Μέσου είναι μόνιμη. Τούτο ισχύει ιδιαιτέρως για το περιορισμένο
 μέρος του Μέσου που αντιμετωπίζει τις δυσχερέστερες καταστάσεις από την άποψη
 της καταπάτησης των δικαιωμάτων του ανθρώπου και των καταστάσεων έκτακτης
 ανάγκης, για τις οποίες το σύστημα ανοιχτής πρόσκλησης φαίνεται να είναι
 ακατάλληλο.
 1.5.4. Συμβατότητα και ενδεχόμενη συνέργεια
 με άλλα δημοσιονομικά μέσα
 Λόγω
 αυτής της ρητής εντολής της Συνθήκης, η προώθηση και η στήριξη της δημοκρατίας
 και των δικαιωμάτων του ανθρώπου πρέπει να ενσωματωθεί και να ενταχθεί σε όλες
 τις ενωσιακές πολιτικές.
 Το
 ΕΜΔΔΑ αποτελεί μέρος της αρχιτεκτονικής των διαφόρων χρηματοδοτικών μέσων που
 είναι αφιερωμένα στην εξωτερική δράση τα οποία προτείνονται από κοινού από την
 Ευρωπαϊκή Επιτροπή και από την Ύπατη Εκπρόσωπο για την ΚΕΠΠΑ. Συμπληρώνει
 μακροπρόθεσμα μέσα, εστιάζοντας στις δραστηριότητες των οργανώσεων της
 κοινωνίας των πολιτών στον τομέα της δημοκρατίας και των δικαιωμάτων του
 ανθρώπου, ανταποκρινόμενο στις πλέον δύσκολες καταστάσεις, χρηματοδοτώντας τις
 αποστολές εκλογικών παρατηρητών της ΕΕ και στηρίζοντας τις τοπικές,
 περιφερειακές και παγκόσμιες εκστρατείες για τα μεγάλα προβλήματα που
 συνδέονται με τα δικαιώματα του ανθρώπου. Αποτελεί ουσιαστικό στοιχείο της
 «εργαλειοθήκης» που είναι αφιερωμένη στην εξωτερική δράση κατά την ευρεία
 έννοια, και αποσκοπεί στην προώθηση και τη διασφάλιση του σεβασμού των
 δικαιωμάτων του ανθρώπου. Συμπληρώνει επίσης την «εργαλειοθήκη» που αφορά τη
 διαχείριση και την πρόληψη των κρίσεων, παράλληλα με την ανθρωπιστική βοήθεια,
 τις επιχειρήσεις της ΚΕΠΠΑ και του μηχανισμού σταθερότητας, παρέχοντας ταχεία
 στήριξη σε καταστάσεις επείγοντος χαρακτήρα που συνδέονται με παραβιάσεις των
 δικαιωμάτων του ανθρώπου. Λειτουργεί επίσης ως σύνδεσμος μεταξύ των
 δραστηριοτήτων που αφορούν την παροχή επείγουσας βοήθειας, την αποκατάσταση και
 την ανάπτυξη, παρέχοντας τη δυνατότητα για δράσεις φυσικής και διανοητικής
 αποκατάστασης και επανένταξης των ατόμων που υπήρξαν θύματα κατάχρησης ή
 παρέχοντας στήριξη στους υπερασπιστές των δικαιωμάτων του ανθρώπου που έχουν επείγουσα
 ανάγκη προστασίας.
 Έχει
 θεμελιώδη σημασία να διασφαλιστούν επιτόπου, με ρεαλιστικό τρόπο, ο συντονισμός
 και ο κατάλληλος καταμερισμός της εργασίας μεταξύ του ΕΜΔΔΑ και άλλων μέσων που
 λειτουργούν διαδραστικά, ιδίως κατά τη διάρκεια της φάσης εκτίμησης των
 αναγκών. Πράγματι, το ΕΜΔΔΑ συμπληρώνει τις επιχειρήσεις της ECHO, καθώς οι
 πρόσφυγες και οι αποδέκτες της ανθρωπιστικής βοήθειας είναι συχνά θύματα
 παραβιάσεων των δικαιωμάτων του ανθρώπου τα οποία πρέπει να αποκτήσουν έγγραφα,
 να καταχωριστούν και για τα οποία πρέπει να ληφθεί η κατάλληλη μέριμνα.
 Υφίστανται ισχυρές συνέργειες και αμοιβαία ενίσχυση με τον μηχανισμό σταθερότητας
 (π.χ. σε περιπτώσεις επείγουσας ανάγκης), το πρόγραμμα μη κρατικών φορέων (π.χ.
 στήριξη των οργανώσεων της κοινωνίας των πολιτών), το πρόγραμμα «επενδύοντας
 στον άνθρωπο» (π.χ. ισότητα ανδρών και γυναικών και ομάδες που έχουν στερηθεί
 τα δικαιώματά τους) και, στο μέλλον, με το νέο μηχανισμό γειτονίας για την
 κοινωνία των πολιτών.
 1.6. Διάρκεια και δημοσιονομικός επιπτώσεις
 της δράσης
 x Πρόταση /πρωτοβουλία περιορισμένης
 διάρκειας.
 –
 x Ισχύουσα πρόταση/πρωτοβουλία από την 01/01/2014
 –
 Δημοσιονομικός αντίκτυπος από το 01/01/2014 έως
 31/12/2020
 ̈ Πρόταση /πρωτοβουλία απεριόριστης
 διάρκειας
 –
 Περίοδος σταδιακής εφαρμογής από το YYYY έως YYYY,
 –
 και στη συνέχεια λειτουργία με κανονικό ρυθμό..
 1.7. Προβλεπόμενος(οι) τρόπος(οι)
 διαχείρισης[13]
 x Άμεση κεντρική διαχείριση από την Επιτροπή
 x Έμμεση κεντρική διαχείριση με ανάθεση
 καθηκόντων εκτέλεσης σε:
 –
 x εκτελεστικούς οργανισμούς
 –
 x οργανισμούς που έχουν συστήσει οι Κοινότητες[14]
 –
 x εθνικούς δημόσιους οργανισμούς / οργανισμούς με αποστολή δημόσιας
 υπηρεσίας
 –
 x πρόσωπα επιφορτισμένα με την εκτέλεση συγκεκριμένων δράσεων δυνάμει
 του τίτλου V της συνθήκης για την Ευρωπαϊκή Ένωση, όπως προσδιορίζονται στην
 αντίστοιχη βασική πράξη κατά την έννοια του άρθρου 49 του δημοσιονομικού
 κανονισμού
 x Επιμερισμένη διαχείριση με τα κράτη μέλη
 x Αποκεντρωμένη διαχείριση με τρίτες χώρες
 x Από κοινού διαχείριση με διεθνείς οργανισμούς
 (να προσδιοριστεί)
 Αν αναφέρονται
 περισσότεροι τρόποι διαχείρισης, παρακαλείσθε να τους διευκρινίσετε στο τμήμα
 «Παρατηρήσεις»
 Παρατηρήσεις
 Ο ειδικός
 χαρακτήρας του μέσου που έχει ως σκοπό να αντιμετωπίζει ευαίσθητες και σύνθετες
 καταστάσεις που συνδέονται με τα δικαιώματα του ανθρώπου και τη δημοκρατία,
 ιδίως στις πλέον δύσκολες χώρες και καταστάσεις, καθώς και να ανταποκρίνεται σε
 επείγουσες ανάγκες προστασίας, απαιτεί να επωφελείται από όσο το δυνατόν
 μεγαλύτερο φάσμα τρόπων διαχείρισης.
 2. MEΤΡΑ ΔΙΑΧΕΙΡΙΣΗΣ
 2.1. Διατάξεις στον τομέα της
 παρακολούθησης και της υποβολής εκθέσεων
 Να προσδιοριστούν η
 συχνότητα των διατάξεων αυτών.
 Τα συστήματα
 παρακολούθησης και αξιολόγησης της Επιτροπής εστιάζονται όλο και περισσότερο στα
 αποτελέσματα. Στα συστήματα αυτά συμμετέχουν εσωτερικό προσωπικό, καθώς και
 εξωτερικοί εμπειρογνώμονες.
 Υπεύθυνοι
 διαχείρισης έργου σε αντιπροσωπείες και κεντρικές υπηρεσίες παρακολουθούν διαρκώς
 την εφαρμογή των έργων και των προγραμμάτων με διάφορους τρόπους, μεταξύ άλλων,
 και με επιτόπου επισκέψεις όποτε είναι εφικτό. Η παρακολούθηση παρέχει
 πολύτιμες πληροφορίες σχετικά με την πρόοδο, βοηθά τους διαχειριστές να
 εντοπίζουν τα τρέχοντα και δυνητικά εμπόδια και να λαμβάνουν έγκαιρα διορθωτικά
 μέτρα.
 Εξωτερικοί,
 ανεξάρτητοι εμπειρογνώμονες έχουν συνάψει συμβάσεις για την αξιολόγηση της αποδοτικότητας
 των εξωτερικών δράσεων της ΕΕ, μέσω τριών διαφορετικών συστημάτων. Οι εν λόγω
 αξιολογήσεις συμβάλλουν στη λογοδοσία και τη βελτίωση των υπό εξέλιξη
 παρεμβάσεων· επιτρέπουν επίσης να αντληθούν διδάγματα από προηγούμενες
 εμπειρίες για τη διαμόρφωση των μελλοντικών πολιτικών και δράσεων. Όλα τα
 εργαλεία χρησιμοποιούν τα διεθνώς αναγνωρισμένα κριτήρια αξιολόγησης της
 ΟΟΣΑ/ΕΑΒ, συμπεριλαμβανομένου του (πιθανού) αντικτύπου.
 Πρώτον, σε
 επίπεδο έργου, το προσανατολισμένο στα αποτελέσματα σύστημα παρακολούθησης, το
 οποίο τελεί υπό τη διαχείριση της έδρας, αποτυπώνει κατά τρόπο συνοπτικό και
 εστιασμένο την ποιότητα ενός δείγματος παρεμβάσεων. Με τη χρήση ιδιαίτερα
 δομημένης, τυποποιημένης μεθοδολογίας, ανεξάρτητοι εμπειρογνώμονες ROM
 προσδιορίζουν τη βαθμολογία η οποία καταδεικνύει τα δυνατά και αδύνατα σημεία
 του εκάστοτε έργου και παρέχει συστάσεις για τρόπους βελτίωσης της αποτελεσματικότητας.
 Οι
 αξιολογήσεις στο επίπεδο του έργου, τις οποίες διαχειρίζεται η αντιπροσωπεία
 της ΕΕ που είναι αρμόδια για το εκάστοτε έργο, παρέχουν λεπτομερέστερη,
 διεξοδικότερη ανάλυση και βοηθούν τους υπεύθυνους του έργου να βελτιώσουν τις
 υλοποιούμενες παρεμβάσεις και να προετοιμάσουν καλύτερα τις μελλοντικές.
 Εξωτερικοί, ανεξάρτητοι εμπειρογνώμονες με θεματική και γεωγραφική
 εμπειρογνωσία προσλαμβάνονται για την εκπόνηση αναλύσεων και τη συλλογή
 ανατροφοδότησης και αποδεικτικών στοιχείων από όλα τα ενδιαφερόμενα μέρη,
 μεταξύ άλλων, από τους τελικούς δικαιούχους.
 Η Επιτροπή
 διεξάγει επίσης στρατηγικές αξιολόγησης των πολιτικών της, από τον
 προγραμματισμό και τη στρατηγική μέχρι την υλοποίηση των παρεμβάσεων σε
 συγκεκριμένους τομείς (όπως η υγεία, η εκπαίδευση κλπ.), σε μια χώρα ή
 περιφέρεια, ή για συγκεκριμένο μέσο. Οι εν λόγω αξιολογήσεις είναι σημαντικές
 για τη χάραξη πολιτικών και το σχεδιασμό εργαλείων και έργων. Δημοσιεύονται όλες
 στον δικτυακό τόπο της Επιτροπής ενώ μια σύνοψη των διαπιστώσεων περιλαμβάνεται
 στην ετήσια έκθεση του Συμβουλίου και του Ευρωπαϊκού Κοινοβουλίου.
 2.2. Σύστημα διαχείρισης και
 ελέγχου
 2.2.1. Κίνδυνος(οι) που έχει(ουν)
 εντοπισθεί
 Το
 επιχειρησιακό περιβάλλον των επιχειρήσεων που πρέπει να διεξαχθούν στο πλαίσιο
 αυτού του μέσου χαρακτηρίζεται από τους ακόλουθους κινδύνους που απειλούν την
 επίτευξη των στόχων του Μέσου:
 –
 Τα στοχευμένα δύσκολα περιβάλλοντα στα οποία δρα το
 μέσο, ιδίως στις πλέον δύσκολες χώρες/καταστάσεις, ενδέχεται να δημιουργήσουν
 φυσικούς και πολιτικούς περιορισμούς κατά την υλοποίηση των έργων
 –
 Μικρών διαστάσεων και σκορπισμένα ανά τον κόσμο
 έργα μπορούν να δημιουργήσουν προβλήματα σχετικά με τους πόρους κατά την
 υλοποίηση και την παρακολούθησή τους,
 –
 Η μεγάλη ετερογένεια των δικαιούχων με ποικίλες
 δομές διαχείρισης και ελέγχου και, συχνά, με πενιχρές ικανότητες, μπορεί να
 οδηγήσει σε δυσκολίες και καθυστερήσεις κατά την υλοποίηση,
 –
 Η κακή ποιότητα, η περιορισμένη ποσότητα και η
 αμφιλεγόμενη συχνά φύση των δεδομένων για την εξέλιξη της δημοκρατίας και των
 δικαιωμάτων του ανθρώπου σε διάφορες τρίτες χώρες μπορούν να παρεμποδίσουν την
 ικανότητα της Επιτροπής να υποβάλλει εκθέσεις και να λογοδοτεί για τα
 αποτελέσματα,
 –
 Η έλλειψη διοικητικών πιστώσεων μπορεί να οδηγήσει
 σε ανεπάρκεια πόρων για την ορθή διαχείριση του μέσου.
 2.2.2. Προβλεπόμενο(α) μέσο(α) ελέγχου
 Η μέθοδος
 εσωτερικού ελέγχου θα σχεδιαστεί για να παρέχει εύλογη διασφάλιση όσον αφορά
 την επίτευξη των στόχων για την αποτελεσματικότητα, αποδοτικότητα και οικονομία
 των επιχειρήσεών της, την αξιοπιστία της δημοσιονομικής αναφοράς και της
 συμμόρφωσης με το σχετικό νομοθετικό και διαδικαστικό πλαίσιο.
 Η Επιτροπή
 εφαρμόζει ευρεία στρατηγική πολιτική και διαδικασία σχεδιασμού, εσωτερικό και
 εξωτερικό λογιστικό έλεγχο και άλλα πρότυπα εσωτερικών ελέγχων της Επιτροπής. Η
 Επιτροπή θα συνεχίσει να χρησιμοποιεί το ισχύον σύστημα λογιστικού ελέγχου σε
 δεδουλευμένη βάση (ABAC) καθώς και τα ειδικά εργαλεία εξωτερικής βοήθειας, όπως
 το κοινό σύστημα πληροφόρησης Relex (CRIS). Θα συνεχίσει να επιδιώκει τα
 υψηλότερα πρότυπα λογιστικής και δημοσιονομικής αναφοράς για να διασφαλίσει μια
 συνεχή γνώμη των εξωτερικών ελεγκτών της (Ελεγκτικό Συνέδριο).
 Εξάλλου, για
 να διασφαλίσει το μεγαλύτερο δυνατό βαθμό αποτελεσματικότητας και
 αποδοτικότητας, η Επιτροπή χρησιμοποιεί μία ειδικά προσαρμοσμένη προσέγγιση, η
 οποία περιλαμβάνει:
 –
 Αποκεντρωμένη διαχείριση ενός μεγάλου μέρους της
 βοήθειάς της από τις αντιπροσωπείες της ΕΕ επιτόπου
 –
 Σαφή όρια δημοσιονομικής ευθύνης μέσω δευτερεύουσας
 μεταβίβασης από τον δευτερεύοντα διατάκτη στις κεντρικές υπηρεσίες στον
 προϊστάμενο της εκάστοτε αντιπροσωπείας,
 –
 Τακτική υποβολή εκθέσεων συμπεριλαμβανομένης της
 υποβολής ετήσιας δήλωσης αξιοπιστίας από τον προϊστάμενο της εκάστοτε
 αντιπροσωπείας,
 –
 Ευρύ πρόγραμμα κατάρτισης τόσο στην έδρα όσο και
 στην αντιπροσωπεία
 –
 Σημαντική στήριξη και καθοδήγηση,
 –
 Τακτικές επαληθεύσεις,
 –
 Μεθοδολογία διαχείρισης κύκλου έργου, καθώς και
 ποιοτική στήριξη κάθε συνιστώσας του,
 –
 Εργαλεία διαχείρισης προγραμμάτων και έργων,
 παρακολούθησης και υποβολής εκθέσεων με γνώμονα την αποτελεσματική υλοποίηση,
 συμπεριλαμβανομένης της τακτικής εξωτερικής παρακολούθησης του έργου επιτόπου.
 2.3. Μέτρα πρόληψης περιπτώσεων
 απάτης και παρατυπιών
 Δεδομένου του
 περιβάλλοντος υψηλού κινδύνου στο οποίο λειτουργεί η EuropeAid/FPI (μέσα
 εξωτερικής πολιτικής), τα συστήματά της πρέπει να προβλέπουν μεγάλη συχνότητα
 δυνητικών σφαλμάτων συμμόρφωσης (παρατυπιών) σε συναλλαγές και να βασίζονται σε
 υψηλό επίπεδο ελέγχων για την πρόληψη, την ανίχνευση και τη διόρθωσή τους το
 νωρίτερο δυνατό κατά τη διαδικασία πληρωμής. Τούτο σημαίνει στην πράξη ότι οι
 έλεγχοι συμμόρφωσης της EuropeAid/FPI βασίζονται κυρίως σε σημαντικούς εκ των
 προτέρων ελέγχων σε πολυετή βάση, οι οποίοι θα διενεργούνται τόσο από
 εξωτερικούς ελεγκτές όσο και από υπαλλήλους της Επιτροπής επιτόπου πριν από την
 τελική καταβολή των ποσών για τα υλοποιούμενα έργα (ενώ θα εξακολουθήσουν να
 γίνονται και κάποιοι εκ των υστέρων λογιστικοί έλεγχοι και
 επαληθεύσεις), οι οποίοι θα υπερβαίνουν κατά πολύ τις οικονομικές εγγυήσεις που
 απαιτεί ο δημοσιονομικός κανονισμός. Το πλαίσιο συμμόρφωσης της EuropeAid/FPI
 συνίσταται, μεταξύ άλλων, στα ακόλουθα σημαντικά στοιχεία:
 Προληπτικά μέτρα
 –
 Υποχρεωτικό πρόγραμμα κατάρτισης σε θέματα απάτης
 για το προσωπικό διαχείρισης της βοήθειας και τους ελεγκτές·
 –
 Παροχή καθοδήγησης (μεταξύ άλλων μέσω του Διαδικτύου),
 η οποία περιλαμβάνει τον πρακτικό οδηγό για τη σύναψη συμβάσεων, το συνοδευτικό
 εγχειρίδιο της EuropeAid και την εργαλειοθήκη δημοσιονομικής διαχείρισης (υλικό
 με αποδέκτες τους εταίρους υλοποίησης)·
 –
 Εκ των προτέρων εκτίμηση προκειμένου να
 διασφαλίζεται ότι λαμβάνονται τα κατάλληλα μέτρα για την πρόληψη και την
 ανίχνευση ενεργειών απάτης κατά τη διαχείριση των κονδυλίων της ΕΕ από τις
 αρχές που διαχειρίζονται τα σχετικά ποσά, η οποία θα τελεί υπό κοινή και
 αποκεντρωμένη διαχείριση)·
 –
 Εκ των προτέρων έλεγχος των διαθέσιμων μηχανισμών
 καταπολέμησης της απάτης στη χώρα εταίρο στο πλαίσιο της εκτίμησης του
 κριτηρίου επιλεξιμότητας της διαχείρισης δημόσιων οικονομικών για τη λήψη
 δημοσιονομικής στήριξης (π.χ. έμπρακτη δέσμευση για την καταπολέμηση της απάτης
 και της διαφθοράς, κατάλληλες ελεγκτικές αρχές, επαρκές επίπεδο δικαστικής
 ικανότητας και αποτελεσματικοί μηχανισμοί αντίδρασης της επιβολής κυρώσεων)·
 –
 Η Επιτροπή υπέγραψε το 2008 στην Άκρα την
 πρωτοβουλία για τη διαφάνεια της διεθνούς βοήθειας (IATI), συναινώντας στην
 εφαρμογή προτύπου για τη διαφάνεια της βοήθειας, το οποίο διασφαλίζει την τακτική
 παροχή περισσότερο έγκαιρων και λεπτομερών δεδομένων σχετικά με τη ροή βοήθειας
 και τα συναφή έγγραφα.
 –
 Η Επιτροπή εφαρμόζει, από τις 14 Οκτωβρίου 2011,
 την πρώτη φάση του προτύπου ΠΔΔΒ σχετικά με τη δημοσίευση των πληροφοριών της
 βοήθειας κατά τρόπο διαφανή πριν από το επόμενο φόρουμ υψηλού επιπέδου για την
 αποτελεσματικότητα της βοήθειας που θα πραγματοποιηθεί στο Μπουζάν τον Νοέμβριο
 του 2011. Εξάλλου, η Επιτροπή θα συνεργαστεί με τα κράτη μέλη της ΕΕ για την
 ανάπτυξη κοινής διαδικτυακής εφαρμογής ΤΠ, με το όνομα TR-AID, η οποία
 μετασχηματίζει τα δεδομένα για τη βοήθεια της ΕΕ, που παρέχονται μέσω του
 προτύπου ΠΔΔΒ και άλλων πηγών, σε σχετικές με τη βοήθεια πληροφορίες φιλικές
 προς τον χρήστη.
 Ανιχνευτικά και διορθωτικά μέτρα
 –
 Εξωτερικοί έλεγχοι και επαληθεύσεις (τόσο
 υποχρεωτικοί όσο και βάσει κινδύνου), στους οποίους περιλαμβάνονται έλεγχοι του
 Ελεγκτικού Συνεδρίου της Ευρωπαϊκής Ένωσης,
 –
 Αναδρομικοί έλεγχοι (βάσει κινδύνου) και ανάκτηση
 αχρεωστήτως καταβληθέντων ποσών·
 –
 Αναστολή της χρηματοδότησης της ΕΕ σε περιπτώσεις
 κατά τις οποίες εντοπίζονται ενέργειες σοβαρής απάτης, όπως διαφθορά μεγάλης κλίμακας,
 έως την ανάληψη της κατάλληλης δράσης από τις αρχές με στόχο την καταπολέμηση
 και την πρόληψη ενεργειών απάτης στο μέλλον.
 Η EuropeAid/FPI θα χαράξει περαιτέρω στρατηγική για την καταπολέμηση της
 απάτης, η οποία θα συνάδει με τη νέα στρατηγική για την καταπολέμηση της απάτης
 της Επιτροπής που εγκρίθηκε στις 24 Ιουνίου 2011, με στόχο να διασφαλίσει,
 μεταξύ άλλων, ότι:
 –
 Οι εσωτερικοί έλεγχοι για την καταπολέμηση της
 απάτης που διενεργεί η EuropeAid/FPI συνάδουν απόλυτα με τη στρατηγική για την
 καταπολέμηση της απάτης της Επιτροπής·
 –
 Η προσέγγιση για τη διαχείριση κινδύνου της EuropeAid/FPI
 στοχεύει στην ανίχνευση τομέων κινδύνου για απάτη και στην εξεύρεση κατάλληλων
 λύσεων για την αντιμετώπισή τους·
 –
 Τα συστήματα που χρησιμοποιούνται για τη διάθεση κονδυλίων
 της ΕΕ σε τρίτες χώρες επιτρέπουν την ανάκτηση συναφών δεδομένων με σκοπό την
 ανατροφοδότηση της διαχείρισης του κινδύνου απάτης (π.χ. διπλή χρηματοδότηση)·
 –
 Εφόσον απαιτείται, θα μπορούν να συστήνονται ομάδες
 δικτύωσης και να αναπτύσσονται κατάλληλα εργαλεία ΤΠ ειδικά σχεδιασμένα για την
 ανάλυση περιπτώσεων απάτης που σχετίζονται με τον τομέα εξωτερικής βοήθειας.
 2.4 Εκτίμηση κόστους και του οφέλους των
 ελέγχων
 Οι δαπάνες των
 εσωτερικών ελέγχων/διαχείρισης για το συνολικό χαρτοφυλάκιο της EuropeAid στο
 πλαίσιο του δημοσιονομικού προγραμματισμού για την περίοδο 2014-2020
 υπολογίζεται ότι ανέρχεται κατά μέσο όρο σε 658 εκατ. ευρώ ετησίως. Το
 ποσό αυτό περιλαμβάνει τη διαχείριση του ΕΤΑ, το οποίο λειτουργεί ενσωματωμένο
 στη δομή διαχείρισης της EuropeAid. Αυτές οι «μη επιχειρησιακές δαπάνες»
 αντιπροσωπεύουν περίπου το 6,4 % του εκτιμώμενου ετήσιου μέσου όρου των 10,2
 δισεκατ. ευρώ που έχει προβλέψει η EuropeAid για τις συνολικές
 (επιχειρησιακές συν διοικητικές) αναλήψεις υποχρεώσεων στο χαρτοφυλάκιο δαπανών
 του το οποίο χρηματοδοτείται από τον γενικό προϋπολογισμό της ΕΕ και το
 Ευρωπαϊκό Ταμείο Ανάπτυξης για την περίοδο 2014-2020.
 Στις
 συγκεκριμένες δαπάνες διαχείρισης περιλαμβάνονται το σύνολο του προσωπικού της EuropeAid
 στην έδρα και στις αντιπροσωπείες, οι υποδομές, τα ταξίδια, τα προγράμματα
 κατάρτισης, παρακολούθησης, αξιολόγησης καθώς και οι συμβάσεις ελέγχου
 (περιλαμβανομένων εκείνων που έχουν συναφθεί με πρωτοβουλία των δικαιούχων).
 Η EuropeAid σκοπεύει
 να μειώσει σταδιακά το ποσοστό δραστηριοτήτων διαχείρισης και επιχειρησιακών
 δραστηριοτήτων στο πλαίσιο των βελτιωμένων και απλουστευμένων ρυθμίσεων των
 νέων μηχανισμών, βασιζόμενη στις αλλαγές που ενδέχεται να επιφέρει ο
 αναθεωρημένος δημοσιονομικός κανονισμός. Τα βασικά οφέλη των εν λόγω δαπανών
 διαχείρισης αφορούν την επίτευξη των στόχων της πολιτικής, την αποτελεσματική
 και αποδοτική χρήση πόρων και την εκτέλεση αξιόπιστων και οικονομικά αποδοτικών
 προληπτικών μέτρων και άλλων ελέγχων με στόχο τη διασφάλιση της έννομης και
 τακτικής χρήσης των κονδυλίων.
 Μολονότι θα
 συνεχίσουν να επιδιώκονται τέτοιες βελτιώσεις στις δραστηριότητες διαχείρισης
 και στους ελέγχους συμμόρφωσης σε σχέση με το χαρτοφυλάκιο, οι εν λόγω δαπάνες
 είναι απαραίτητες σε παγκόσμια κλίμακα για την αποτελεσματική και αποδοτική
 επίτευξη των στόχων των εργαλείων με τον ελάχιστο δυνατό κίνδυνο μη συμμόρφωσης
 (εναπομένον ποσοστό σφάλματος κάτω του 2%). Πρόκειται για σημαντικά χαμηλότερο
 ποσοστό απ’ ό,τι κίνδυνοι που ελλοχεύουν σε περίπτωση αφαίρεσης ή περιορισμού
 των εσωτερικών ελέγχων στον εν λόγω τομέα υψηλού κινδύνου.
 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
 3.1. Τομέας(-είς) του πολυετούς
 δημοσιονομικού πλαισίου και γραμμή(-ές) δαπανών του προϋπολογισμού που
 επηρεάζονται
 Υφιστάμενες γραμμές δαπανών του προϋπολογισμού
 Κατά σειρά τομέων του
 πολυετούς δημοσιονομικού πλαισίου και των γραμμών του προϋπολογισμού.
 Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συνεισφορά
 Αριθμός: || ΔΠ/ΜΔΠ ([15]) || από τις χώρες ΕΖΕΣ[16] || από τις υποψήφιες χώρες[17] || από τρίτες χώρες || κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού
 IV || 19 04: Ευρωπαϊκό Μέσο για τη Δημοκρατία και τα Δικαιώματα του Ανθρώπου 19 04 01 Ευρωπαϊκό Μέσο για τη Δημοκρατία και τα Δικαιώματα του Ανθρώπου (ΕΜΔΔΑ) 19 04 03 Εκλογική παρακολούθηση 19 04 05 Περάτωση της προηγούμενης συνεργασίας 19 04 06 Πιλοτικό πρόγραμμα-Φόρουμ της κοινωνίας των πολιτών ΕΕ-Ρωσίας 19 04 07 Πιλοτικό πρόγραμμα- Χρηματοδότηση για τα θύματα βασανιστηρίων || μ.δ. || ΟΧΙ || ΟΧΙ || ΟΧΙ || ΟΧΙ
 Νέες γραμμές του προϋπολογισμού, των οποίων έχει
 ζητηθεί η δημιουργία
 Κατά σειρά τομέων του
 πολυετούς δημοσιονομικού πλαισίου και των γραμμών του προϋπολογισμού
 Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συνεισφορά
 Αριθμός 19 04 || ΔΠ/ΜΔΠ || από τις χώρες ΕΖΕΣ || από τις υποψήφιες χώρες || από τρίτες χώρες || κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού
 IV || 19 04: Ευρωπαϊκό Μέσο για τη Δημοκρατία και τα Δικαιώματα του Ανθρώπου, 19 04 01 Ευρωπαϊκό Μέσο για τη Δημοκρατία και τα Δικαιώματα του Ανθρώπου (ΕΜΔΔΑ χωρίς τις ΑΠΕ της ΕΕ) 19 04 02 Αποστολές Εκλογικών Παρατηρητών της ΕΕ (ΑΠΕ της ΕΕ) 19 04 03 Περάτωση της προηγούμενης συνεργασίας || μ.δ. || ΟΧΙ || ΟΧΙ || ΟΧΙ || ΟΧΙ
 3.2. Εκτιμώμενες επιπτώσεις στις
 δαπάνες
 3.2.1. Συνοπτική παρουσίαση των
 εκτιμώμενων επιπτώσεων στις δαπάνες
 Εκατ. ευρώ (με τρία δεκαδικά ψηφία)
 Τομέας του πολυετούς δημοσιονομικού πλαισίου: || 4 || "Ευρώπη στον κόσμο"
 ΓΔ:DEVCO/FPI || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ
  Επιχειρησιακές πιστώσεις || || || || || || || ||
 19 04 || Αναλήψεις υποχρεώσεων || (1) || 198,63 || 202,84 || 207,04 || 211,34 || 213,93 || 220,24 || 224,84 || 1.478,87
 Πληρωμές || (2) || 178,43 || 182,24 || 186,04 || 189,94 || 192,03 || 197,94 || 202,14 || 1.328,77
 Πιστώσεις διοικητικής φύσεως που χρηματοδοτούνται από το κονδύλιο συγκεκριμένων προγραμμάτων [18] Αριθμός γραμμής του προϋπολογισμού 19.0104 03 || || || || || || || || || ||
 || (3) || 13,57 || 13,66 || 13,76 || 13,86 || 15,77 || 14,06 || 14,16 || 98,83
 ΣΥΝΟΛΟ πιστώσεων για τη ΓΔ DEVCO/FPI || Αναλήψεις υποχρεώσεων || =1+1a +3 || 212,20 || 216,50 || 220,80 || 225,20 || 229,70 || 234,30 || 239,00 || 1.577,70
 || Πληρωμές || =2 +3 || 192,00 || 195,90 || 199,80 || 203,80 || 207,80 || 212,00 || 216,30 || 1.427,60
 ΣΥΝΟΛΟ επιχειρησιακών πιστώσεων || Αναλήψεις υποχρεώσεων || (4) || 198,63 || 202,84 || 207,04 || 211,34 || 213,93 || 220,24 || 224,84 || 1.478,87
 Πληρωμές || (5) || 178,43 || 182,24 || 186,04 || 189,94 || 192,03 || 197,94 || 202,14 || 1.328,77
 ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων || (6) || 13,57 || 13,66 || 13,76 || 13,86 || 15,77 || 14,06 || 14,16 || 98,83
 ΣΥΝΟΛΟ πιστώσεων υπό τον ΤΟΜΕΑ 4 του πολυετούς δημοσιονομικού πλαισίου || Αναλήψεις υποχρεώσεων || =4+ 6 || 212,20 || 216,50 || 220,80 || 225,20 || 229,70 || 234,30 || 239,00 || 1.577,70
 Πληρωμές || =5+ 6 || 192,00 || 195,90 || 199,80 || 203,80 || 207,80 || 212,00 || 216,30 || 1.427,60
 εκατ. ευρώ (με 3 δεκαδικά ψηφία)
 Τομέας του πολυετούς δημοσιονομικού πλαισίου: || 5 || "Διοικητικές δαπάνες"
 εκατ. ευρώ (με τρία δεκαδικά ψηφία)
 || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ
 ΓΔ: DEVCO / FPI ||
  Ανθρώπινοι πόροι || 7,168 || 7,096 || 7,024 || 6,953 || 6,953 || 6,953 || 6,953 || 49,100
  Άλλες διοικητικές δαπάνες || 0,595 || 0,547 || 0,541 || 0,540 || 0,541 || 0,541 || 0,541 || 3,846
 ΣΥΝΟΛΟ ΓΙΑ ΓΔ DEVCO/ FPI || Πιστώσεις || 7,763 || 7,643 || 7,565 || 7,493 || 7,494 || 7,494 || 7,494 || 52,945
 ΣΥΝΟΛΟ πιστώσεων υπό τον ΤΟΜΕΑ 5 του πολυετούς δημοσιονομικού πλαισίου || (Σύνολο αναλήψεων υποχρεώσεων = Σύνολο πληρωμών) || 7,763 || 7,643 || 7,565 || 7,493 || 7,494 || 7,494 || 7,494 || 52,945
 εκατ. ευρώ (με τρία δεκαδικά ψηφία)
 || || || Έτος N 2014 || Έτος N+1 2015 || Έτος N+2 2016 || Έτος N+3 2017 || Έτος N+4 2018 || Έτος N+5 2019 || Έτος N+6 2020 || ΣΥΝΟΛΟ
 ΣΥΝΟΛΟ πιστώσεων υπό τους ΤΟΜΕΙΣ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || 219,963 || 224,143 || 228,365 || 232,693 || 237,194 || 241,794 || 246,494 || 1.630,645
 Πληρωμές || 199,763 || 203,543 || 207,365 || 211,293 || 215,294 || 219,494 || 223,794 || 1.480,545
 3.2.2. Εκτιμώμενες επιπτώσεις στις
 επιχειρησιακές πιστώσεις
 –
 ̈ Η πρόταση/πρωτοβουλία δεν συνεπάγεται τη χρησιμοποίηση επιχειρησιακών
 πιστώσεων
 –
 x Η πρόταση/πρωτοβουλία συνεπάγεται τη χρησιμοποίηση επιχειρησιακών
 πιστώσεων, όπως εξηγείται κατωτέρω::
 Πιστώσεις ανάληψης υποχρεώσεων
 (με τρία δεκαδικά ψηφία))
 Να προσδιοριστούν οι στόχοι και τα επιμέρους αποτελέσματα ò || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ
 ΕΠΙΜΕΡΟΥΣ ΑΠΟΤΕΛΕΣΜΑΤΑ
 Είδος αποτελεσμάτων [19] || Μέσο κόστος αποτελεσμάτων || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Αριθμός αποτελεσμάτων || Κόστος || Συνολικός αριθμός αποτελεσμάτων || Συνολικό κόστος
 ΕΙΔΙΚΟΣ ΣΤΟΧΟΣ Αριθ. 1[20] Θεματικές εκστρατείες (π.χ. βασανιστήρια, θανατική ποινή κ.λπ.) || || || || || || || || || || || || || || || ||
 Μερικό σύνολο για τον ειδικό στόχο αριθ. 1 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 78-88 || 43-53 || 546-616 || 20-25 %
 ΕΙΔΙΚΟΣ ΣΤΟΧΟΣ Αριθ. 2 Ανάπτυξη ακμαίων κοινωνιών των πολιτών || || || || || || || || || || || || || || || ||
 Μερικό σύνολο για τον ειδικό στόχο αριθ. 2 || 340-390 || 76 || 340-390 || 76 || 340-390 || 76 || 340-390 || 76 || 340-390 || 76 || 340-390 || 76 || 340-390 || 76 || 2380- 2730 || 35-40 %
 ΕΙΔΙΚΟΣ ΣΤΟΧΟΣ Αριθ. 3 Καταστάσεις έκτατης ανάγκης όσον αφορά τα ανθρώπινα δικαιώματα και πλέον δύσκολες καταστάσεις || || || || || || || || || || || || || || || ||
 Μερικό σύνολο για τον ειδικό στόχο αριθ. 3 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 52-76 || 22,2-33,2 || 294-371 || 20-25 %
 ΕΙΔΙΚΟΣ ΣΤΟΧΟΣ Αριθ. 4 Στήριξη των δημοκρατικών κύκλων || || || || || || || || || || || || || || || ||
 Μερικό σύνολο για τον ειδικό στόχο αριθ. 4 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 47-86 || 46,4-76,6 || 329-602 || 25-30 %
 Από το οποίο αποστολή εκλογικών παρατηρητών || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 11-14 || 44-55 || 77-98 || 20-25 %
 ΣΥΝΟΛΙΚΟ ΚΟΣΤΟΣ || 506-640 || 198,63 || 506-640 || 202,84 || 506-640 || 207,04 || 506-640 || 211,34 || 506-640 || 213,93 || 506-640 || 220,24 || 506-640 || 224,84 || 3542-4480 || 1.478,87
 3.2.3. Εκτιμώμενες επιπτώσεις στις
 πιστώσεις διοικητικού χαρακτήρα
 3.2.3.1. Συνοπτική παρουσίαση:
 –
 ̈ Η πρόταση/πρωτοβουλία δεν απαιτεί τη χρήση διοικητικών πιστώσεων
 –
 x Η πρόταση/πρωτοβουλία συνεπάγεται τη χρησιμοποίηση διοικητικών
 πιστώσεων, όπως εξηγείται κατωτέρω:
 εκατ.
 ευρώ (με τρία δεκαδικά ψηφία)
 || Έτος N [21] 2014 || Έτος N+1 2015 || Έτος N+2 2016 || Έτος N+3 2107 || Έτος N+4 2018 || Έτος N+5 2019 || Έτος N+6 2020 || ΣΥΝΟΛΟ ||
 ΤΟΜΕΑΣ 5 του πολυετούς δημοσιονομικού πλαισίου || || || || || || || || ||
 Ανθρώπινοι πόροι || 7,17 || 7,10 || 7,02 || 6,95 || 6,95 || 6,95 || 6,95 || 49,10 ||
 Άλλες διοικητικές δαπάνες || 0,595 || 0,547 || 0,541 || 0,540 || 0,541 || 0,541 || 0,541 || 3,846 ||
 Υποσύνολο του τομέα 5 του πολυετούς δημοσιονομικού πλαισίου || 7,763 || 7,643 || 7,565 || 7,493 || 7,494 || 7,494 || 7,494 || 52,945 ||
 Εκτός του ΤΟΜΕΑ 5[22] του πολυετούς δημοσιονομικού πλαισίου || || || || || || || || ||
 Ανθρώπινοι πόροι || 8,81 || 8,81 || 8,81 || 8,81 || 8,81 || 8,81 || 8,81 || 61,67 ||
 Άλλες διοικητικές δαπάνες || 4,76 || 4,85 || 4,95 || 5,05 || 6,96 || 5,25 || 5,35 || 37,16 ||
 Υποσύνολο εκτός του ΤΟΜΕΑ 5 του πολυετούς δημοσιονομικού πλαισίου || 13,57 || 13,66 || 13,76 || 13,86 || 15,77 || 14,06 || 14,16 || 98,83 ||
 ΣΥΝΟΛΟ || 21,333 || 21,306 || 21,324 || 21,349 || 23,264 || 21,551 || 21,654 || 151,780
 3.2.3.2. Εκτιμώμενες ανάγκες σε ανθρώπινους
 πόρους
 –
 ̈ Η πρόταση/πρωτοβουλία δεν συνεπάγεται τη χρησιμοποίηση ανθρώπινων
 πόρων
 –
 x Η πρόταση/πρωτοβουλία απαιτεί τη χρήση ανθρωπίνων πόρων, όπως εξηγείται
 κατωτέρω::
 Η εκτίμηση εκφράζεται σε ακέραια ποσά (ή το
 πολύ με ένα δεκαδικό ψηφίο)
 || 2014 || 2015 || 2016 || 2017 || 2018 || 2019 || 2020
  Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων)
 XX 01 01 01 (στην έδρα και στα γραφεία αντιπροσωπείας της Επιτροπής) || 35,1 || 34,8 || 34,4 || 34,1 || 34,1 || 34,1 || 34,1
 XX 01 01 02 (σε αντιπροσωπεία) || 9,8 || 9,7 || 9,6 || 9,5 || 9,5 || 9,5 || 9,5
 XX 01 05 01 (έμμεση έρευνα) || || || || || || ||
 10 01 05 01 (Άμεση έρευνα) || || || || || || ||
  Εξωτερικό προσωπικό (σε Ισοδύναμα Πλήρους Απασχόλησης: ΙΠΑ)[23]
 XX 01 02 01 (ΣΥ, ΠΥ, ΑΕΕ από το «συνολικό κονδύλιο») || 5,2 || 5,2 || 5,1 || 5,1 || 5,1 || 5,1 || 5,1
 XX 01 02 02 (ΣΥ, ΠΥ, ΝΕΑ, ΤΥ και ΑΕΕ στις αντιπροσωπείες) || || || || || || ||
 XX 01 04 yy [24] || - στην έδρα [25] || 34,7 || 34,1 || 33,4 || 32,7 || 32,1 || 31,5 || 30,9
 - σε αντιπροσωπείες || 73,4 || 73,4 || 73,4 || 73,4 || 73,4 || 73,4 || 73,4
 XX 01 05 02 (ΣΥ, ΠΥ, ΑΕΕ - Έμμεση έρευνα) || || || || || || ||
 10 01 05 02 (ΣΥ, ΠΥ, ΑΕΕ- άμεση έρευνα) || || || || || || ||
 Άλλες γραμμές του προϋπολογισμού (να προσδιοριστούν) || || || || || || ||
 ΣΥΝΟΛΟ || 158,3 || 157,1 || 155,9 || 154,8 || 154,1 || 153,5 || 152,9
 Για το 2014, οι
 ανθρώπινοι πόροι υπό τον τομέα 5 κατανέμονται μεταξύ της DEVCO και των FPI ως
 ακολούθως:
 - πίνακας
 προσωπικού: 5,5 ΙΠΑ για την FPI και 39,4 ΙΠΑ για την DEVCO (σύνολο = 44,9 ΙΠΑ)
 - Εξωτερικό
 προσωπικό: 3,2 ΙΠΑ για τα FPI και 2 ΙΠΑ για την DEVCO (σύνολο: 5,2 ΙΠΑ)
 Όσον αφορά τους
 ανθρώπινους πόρους υπό τον τίτλο 4 (γραμμή BA του προγράμματος ΕΠΔΔΑ), το
 προσωπικό που θα χρηματοδοτηθεί από τη γραμμή ΒΑ το 2014 ανέρχεται σε 102,1 ΣΥ
 για την Devco (28,7 στην έδρα και 73,4 ΣΥ στις αντιπροσωπείες) και 6 ΣΥ για την
 FPI στην έδρα
 XX είναι ο
 τομέας πολιτικής ή ο σχετικός τίτλος του προϋπολογισμού.
 Οι ανάγκες σε ανθρώπινους
 πόρους θα καλυφθούν από το προσωπικό της ΓΔ που έχει ήδη διατεθεί στη
 διαχείριση της δράσης και/ή που έχει ανακατανεμηθεί στο πλαίσιο της ίδιας ΓΔ
 και θα συμπληρωθούν, ενδεχομένως, από όλα τα συμπληρωματικά κονδύλια που μπορεί
 να διατεθούν στην αρμόδια για τη διαχείριση της δράσης ΓΔ στο πλαίσιο της
 ετήσιας διαδικασίας χορήγησης και με βάση τους δημοσιονομικούς περιορισμούς.
 Περιγραφή των προς
 εκτέλεση καθηκόντων:
 Μόνιμοι και έκτακτοι υπάλληλοι || Χρηματοδοτικές και επιχειρησιακές αποφάσεις και εκτέλεση
 Εξωτερικό προσωπικό || Τεχνική εκτέλεση
 3.2.4. Συμβατότητα με το (ισχύον)
 πολυετές δημοσιονομικό πλαίσιο
 –
 x Η πρόταση /πρωτοβουλία είναι συμβατή με το πολυετές δημοσιονομικό
 πλαίσιο.
 –
 x Η πρόταση/πρωτοβουλία απαιτεί αναπρογραμματισμό του σχετικού τομέα του
 πολυετούς δημοσιονομικού πλαισίου.
 Να εξηγηθεί ο απαιτούμενος αναπρογραμματισμός με τον
 προσδιορισμό των σχετικών γραμμών του προϋπολογισμού και των αντίστοιχων ποσών.
 –
 ̈ Η πρόταση/πρωτοβουλία απαιτεί εφαρμογή του μέσου ευελιξίας ή
 αναθεώρηση του πολυετούς δημοσιονομικού πλαισίου [26].
 Να εξηγηθούν οι ανάγκες, με τον προσδιορισμό των
 σχετικών τομέων και γραμμών του προϋπολογισμού, καθώς και των αντίστοιχων ποσών.
 3.2.5. Συνεισφορές τρίτων
 x Η πρόταση/πρωτοβουλία δεν προβλέπει συγχρηματοδότηση από τρίτα μέρη
 –
 ̈ Η πρόταση/πρωτοβουλία προβλέπει τη χρηματοδότηση που εκτιμάται
 παρακάτω:
 3.3. Εκτιμώμενες δημοσιονομικές επιπτώσεις
 στα έσοδα
 –
 ̈ Η πρόταση/πρωτοβουλία δεν έχει δημοσιονομικές επιπτώσεις στα έσοδα.
 –
 x Η πρόταση/πρωτοβουλία έχει τις ακόλουθες δημοσιονομικές επιπτώσεις:
 –
 x στους ιδίους πόρους
 –
 ̈ στα διάφορα έσοδα
 [1] Κανονισμός (ΕΚ) αριθ. 1889/2006 του Ευρωπαϊκού
 Κοινοβουλίου και του Συμβουλίου, της 20ής Δεκεμβρίου 2006, για την καθιέρωση
 ενός χρηματοδοτικού μέσου για την προαγωγή της δημοκρατίας και των δικαιωμάτων
 του ανθρώπου παγκοσμίως ΕΕEΕ L 386/1- Αιτιολογική σκέψη (8).
 [2] Συμπεράσματα του Συμβουλίου για τη στήριξη της
 δημοκρατίας στις εξωτερικές σχέσεις της ΕΕ - Προς ενισχυμένη συνοχή και
 αποτελεσματικότητα, 16081/09.
 [3] Συμπεράσματα του Συμβουλίου για τη στήριξη της
 δημοκρατίας στις εξωτερικές σχέσεις της Ευρωπαϊκή Ένωση - Έκθεση προόδου 2010
 και κατάλογος προτεινόμενων πιλοτικών χωρών, 3058η συνεδρίαση του Συμβουλίου
 Εξωτερικών Υποθέσεων, Βρυξέλλες, 13 Δεκεμβρίου 2010.
 [4] Ανακοίνωση της Επιτροπής, της 25ης Ιανουαρίου 2006.
 [5] Απόφαση 2010/427/ΕΕ του Συμβουλίου, της 26ης Ιουλίου
 2010.
 [6] Δηλ. ειρήνη και ασφάλεια, μείωση
 της φτώχειας, ανθρωπιστική βοήθεια, επένδυση στη σταθερότητα και την ανάπτυξη
 στις χώρες της διεύρυνσης και τις γειτονικές χώρες, αντιμετώπιση των παγκόσμιων
 προκλήσεων, προάσπιση των ενωσιακών και διεθνών προτύπων και αξιών και στήριξη
 της ανάπτυξης και της ανταγωνιστικότητας στο εξωτερικό.
 [7] ΕΕ C , , σ. .
 [8] ΕΕ C , , σ. .
 [9] ΕΕ L 386 της 29.12.2006, σ. 1-11.
 [10] ΕΕ...
 [11] ΔΒΔ: Διαχείριση βάσει δραστηριοτήτων – ΠΒΔ: Προϋπολογισμός
 βάσει δραστηριοτήτων.
 [12] Όπως αναφέρεται στο άρθρο 49 παράγραφος 6 στοιχεία α) ή β)
 του δημοσιονομικού κανονισμού.
 [13] Λεπτομερή στοιχεία σχετικά με τους τρόπους διαχείρισης,
 καθώς και παραπομπές στον δημοσιονομικό κανονισμό διατίθενται στο δικτυακό τόπο
 BudgWeb: http://www.cc.cec/budg/man/budgmanag/budgmanag_en.html
 [14] Όπως αναφέρεται στο άρθρο 185 του δημοσιονομικού
 κανονισμού.
 [15] ΔΠ= διαχωριζόμενες πιστώσεις / ΜΔΠ= μη διαχωριζόμενες
 πιστώσεις
 [16] ΕΖΕΣ = Ευρωπαϊκή Ζώνη Ελεύθερων Συναλλαγών..
 [17] Υποψήφιες χώρες και, εφόσον συντρέχει περίπτωση, δυνάμει
 υποψήφιες χώρες από τα Δυτικά Βαλκάνια.
 [18] Τεχνική και/ή διοικητική βοήθεια και δαπάνες στήριξης της
 εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση
 έρευνα, άμεση έρευνα.
 [19] Τα αποτελέσματα είναι προϊόντα και υπηρεσίες που πρόκειται
 να παρασχεθούν (π.χ.: π.χ. αριθμός χρηματοδοτούμενων ανταλλαγών φοιτητών,
 χιλιόμετρα οδών που κατασκευάστηκαν, κλπ.).
 [20] Όπως περιγράφεται στην Ενότητα 1.4.2 «Ειδικός(οί)
 στόχος(οι)...»
 [21] Έτος Ν είναι το έτος έναρξης της εφαρμογής της πρότασης/πρωτοβουλίας.
 [22] Τεχνική και/ή διοικητική συνδρομή και δαπάνες για την
 υλοποίηση των προγραμμάτων και/ή των δράσεων ΕΕ (πρώην γραμμές «ΒΑ») έμμεση
 έρευνα, άμεση έρευνα.
 [23] Υ = συμβασιούχος υπάλληλος, ΠΥ = προσωρινός υπάλληλος
 («Intérimaire»), ΝΕΑ = νέος εμπειρογνώμονας σε αντιπροσωπεία (Jeune Expert en
 Délégation), ΤΥ = τοπικός υπάλληλος, ΑΕΕ = αποσπασμένος εθνικός εμπειρογνώμονας
 (Seconded National Expertt;
 [24] Κάτω από το
 ανώτατο όριο εξωτερικού προσωπικού βάσει επιχειρησιακών πιστώσεων (πρώην
 γραμμές «BA»).
 [25] Κυρίως για τα ∆ιαρθρωτικά Ταμεία, το Ευρωπαϊκό Γεωργικό
 Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ
 [26] Βλ. σημεία 19 και 24 της διοργανικής συμφωνίας.